               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 11.8.2017
            COM(2017) 429 final
            2017/0195(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την υπογραφή, εξ ονόματος της Ένωσης, και την προσωρινή εφαρμογή της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Αραβικής Δημοκρατίας της Αιγύπτου για τον καθορισμό των όρων και των προϋποθέσεων συμμετοχής της Αραβικής Δημοκρατίας της Αιγύπτου στην εταιρική σχέση στους τομείς της έρευνας και της καινοτομίας στην περιοχή της Μεσογείου (PRIMA)

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

                  Κατόπιν πρότασης της Επιτροπής για πρωτοβουλία PRIMA δυνάμει του άρθρου 185 της ΣΛΕΕ
                     1
                  , εκδόθηκε η απόφαση (ΕΕ) 2017/1324 του Ευρωπαϊκού Κοινοβουλίου και του Συμβουλίου
                     2
                   σχετικά με τη συμμετοχή της Ένωσης στην εταιρική σχέση στους τομείς της έρευνας και της καινοτομίας στην περιοχή της Μεσογείου (PRIMA), την υλοποίηση της οποίας αναλαμβάνουν από κοινού πλείονα κράτη μέλη.

                  Η PRIMA αποσκοπεί στην εφαρμογή κοινού προγράμματος για την προώθηση των ικανοτήτων έρευνας και καινοτομίας και την ανάπτυξη γνώσεων και κοινών καινοτόμων λύσεων για καλύτερη αποδοτικότητα, προστασία της υγείας, ασφάλεια και βιωσιμότητα των αγροδιατροφικών συστημάτων και της ολοκληρωμένης διάθεσης και διαχείρισης του νερού στη λεκάνη της Μεσογείου. Την υλοποίηση της PRIMA αναλαμβάνουν από κοινού διάφορα κράτη μέλη και τρίτες χώρες («συμμετέχοντα κράτη στην PRIMA») με υψηλό βαθμό δέσμευσης όσον αφορά την επιστημονική, διαχειριστική και οικονομική ενοποίηση και υπό τους ίδιους όρους και προϋποθέσεις.

                  Η Αραβική Δημοκρατία της Αιγύπτου («Αίγυπτος»), με επιστολές της 25ης Φεβρουαρίου 2016 και της 25ης Μαΐου 2017, εξέφρασε την επιθυμία να προσχωρήσει στην PRIMA ως συμμετέχον κράτος, αναλαμβάνοντας τη δέσμευση να παράσχει στην πρωτοβουλία χρηματοδοτική συνεισφορά ύψους 33 εκατομμυρίων ευρώ.

                  Προκειμένου να εξασφαλιστεί ότι η Αίγυπτος θα συμμετέχει στην PRIMA σε ισότιμη βάση με τα κράτη μέλη και τις τρίτες χώρες που είναι συνδεδεμένες με το πρόγραμμα-πλαίσιο «Ορίζων 2020», απαιτείται η σύναψη διεθνούς συμφωνίας με την Ένωση ώστε να επεκταθεί στην Αίγυπτο το πεδίο εφαρμογής του νομικού καθεστώτος που θεσπίστηκε με την απόφαση (ΕΕ) 2017/1324.

                  Στις 30 Μαΐου 2017, το Συμβούλιο εξουσιοδότησε την Επιτροπή να αρχίσει διαπραγματεύσεις, εξ ονόματος της Ένωσης, με την Αίγυπτο, με αντικείμενο διεθνή συμφωνία μεταξύ της Ένωσης και της Αιγύπτου σχετικά με τους όρους και τις προϋποθέσεις συμμετοχής της Αιγύπτου στην PRIMA, με την επιφύλαξη της έκδοσης της απόφασης (ΕΕ) 2017/1324.

                  Οι διαπραγματεύσεις άρχισαν στις 26 Ιουνίου 2017 και ολοκληρώθηκαν επιτυχώς στις 27 Ιουλίου 2017, όταν το κείμενο του σχεδίου συμφωνίας μονογραφήθηκε από εκπροσώπους καθενός εκ των μελλοντικών μερών. Το σχέδιο συμφωνίας που επισυνάπτεται στην παρούσα πρόταση είναι σύμφωνο με τις οδηγίες διαπραγμάτευσης που εξέδωσε το Συμβούλιο. Ειδικότερα, ορίζει ότι οι όροι και οι προϋποθέσεις συμμετοχής της Αιγύπτου στην PRIMA είναι εκείνοι που καθορίζονται στην απόφαση (ΕΕ) 2017/1324, με άμεση αναφορά στην ενωσιακή νομοθετική πράξη.

                  Για να διασφαλιστεί η προστασία των οικονομικών συμφερόντων της Ένωσης, ιδίως όσον αφορά τις αρμοδιότητες της Επιτροπής, και προκειμένου η Ευρωπαϊκή Υπηρεσία Καταπολέμησης της Απάτης, το Ελεγκτικό Συνέδριο και η Εκτελεστική Δομή της PRIMA (PRIMA-IS) να διενεργούν λογιστικούς ελέγχους και έρευνες σύμφωνα με την ισχύουσα ενωσιακή νομοθεσία, η συμφωνία κάνει ειδική αναφορά στις σχετικές διατάξεις της απόφασης (ΕΕ) 2017/1324 και υποχρεώνει τα μέρη να παρέχουν κάθε αναγκαία συνδρομή για να εξασφαλίζεται η εφαρμογή τους. Επιπλέον, στη μελλοντική συμφωνία θα ορίζεται ότι τα μέρη πρέπει να συμφωνήσουν λεπτομερείς ρυθμίσεις σχετικά με τη συνδρομή, καθόσον οι ρυθμίσεις αυτές έχουν καίρια σημασία για τη συνεργασία τους στο πλαίσιο της παρούσας συμφωνίας. Έπειτα από αίτημα της Αιγύπτου και όπως συμφωνήθηκε κατά τις διαπραγματεύσεις, προστέθηκε στο προοίμιο της συμφωνίας νέα αιτιολογική σκέψη που αντανακλά την καίρια σημασία που έχουν η πλήρης συνεργασία και ο συντονισμός μεταξύ των αρμοδίων αρχών αμφότερων των μελλοντικών συμβαλλομένων μερών για την εφαρμογή της μελλοντικής συμφωνίας.

               •Συνοχή με τις ισχύουσες διατάξεις στον τομέα πολιτικής

                  Όπως εκτίθεται επίσης στην έκθεση εκτίμησης επιπτώσεων της PRIMA
                     3
                  , το άνοιγμα της PRIMA στη συμμετοχή τρίτων χωρών, όπως η Αίγυπτος, συνάδει με τους στόχους της διεθνούς συνεργασίας για την έρευνα και την καινοτομία, όπως σκιαγραφείται στην ανακοίνωση της Επιτροπής, του 2012, με τίτλο: «Ενίσχυση και επικέντρωση της διεθνούς συνεργασίας της ΕΕ στην έρευνα και καινοτομία: μια στρατηγική προσέγγιση»
                     4
                   και του προγράμματος-πλαισίου «Ορίζων 2020», με το οποίο προωθείται η συνεργασία με τρίτες χώρες στους τομείς της επιστήμης, της τεχνολογίας και της καινοτομίας, και αποσκοπεί στην αντιμετώπιση των παγκόσμιων κοινωνικών προκλήσεων και στην υποστήριξη των εξωτερικών πολιτικών της Ένωσης. Η παρούσα συμφωνία συνάδει επίσης με την υφιστάμενη ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου,
                     5
                   και τη συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου
                     6
                   που προβλέπουν τη συνεργασία μεταξύ της Ένωσης και της Αιγύπτου στους τομείς της έρευνας και της τεχνολογικής ανάπτυξης και ενθαρρύνουν τις δραστηριότητες έρευνας και ανάπτυξης σε πεδία κοινού ενδιαφέροντος.

               •Συνοχή με άλλες πολιτικές της Ένωσης

                  Η υλοποίηση της PRIMA σε στενή συνεργασία με τρίτες χώρες, όπως η Αίγυπτος, συνάδει επίσης και είναι συναφής με άλλες πολιτικές της Ένωσης, όπως η μεταναστευτική πολιτική, η αναπτυξιακή πολιτική και η πολιτική γειτονίας.

               2.NOMIKA στοιχεία της πρότασης

                  Η πρόταση απόφασης του Συμβουλίου βασίζεται στο άρθρο 186 και στο άρθρο 218 παράγραφος 5 της Συνθήκης για τη λειτουργία της Ευρωπαϊκής Ένωσης.

               3.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Οι ενδεικτικές δημοσιονομικές επιπτώσεις παρατίθενται στο νομοθετικό δημοσιονομικό δελτίο που συνυποβάλλεται με την παρούσα απόφαση.

               Βάσει των προαναφερθέντων, η Επιτροπή προτείνει στο Συμβούλιο:

               - να εκδώσει απόφαση για την υπογραφή και την προσωρινή εφαρμογή της συμφωνίας εξ ονόματος της Ένωσης.

               - να εξουσιοδοτήσει τον διαπραγματευτή της συμφωνίας να υπογράψει, εξ ονόματος της Ένωσης, τη συμφωνία επιστημονικής και τεχνολογικής συνεργασίας μεταξύ της Ευρωπαϊκής Ένωσης και της της Αραβικής Δημοκρατίας της Αιγύπτου για τον καθορισμό των όρων και των προϋποθέσεων συμμετοχής της Αραβικής Δημοκρατίας της Αιγύπτου στην εταιρική σχέση στους τομείς της έρευνας και της καινοτομίας στην περιοχή της Μεσογείου (PRIMA).

               2017/0195 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για την υπογραφή, εξ ονόματος της Ένωσης, και την προσωρινή εφαρμογή της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Αραβικής Δημοκρατίας της Αιγύπτου για τον καθορισμό των όρων και των προϋποθέσεων συμμετοχής της Αραβικής Δημοκρατίας της Αιγύπτου στην εταιρική σχέση στους τομείς της έρευνας και της καινοτομίας στην περιοχή της Μεσογείου (PRIMA)

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 186 σε συνδυασμό με το άρθρο 218 παράγραφος 5,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η απόφαση (ΕΕ) 2017/1324 του Ευρωπαϊκού Κοινοβουλίου και του Συμβουλίου
                  7
                προβλέπει τη συμμετοχή της Ένωσης στην εταιρική σχέση στους τομείς της έρευνας και της καινοτομίας στην περιοχή της Μεσογείου («PRIMA»), την υλοποίηση της οποίας αναλαμβάνουν από κοινού πλείονα κράτη μέλη

               (2)Η PRIMA αποσκοπεί στην εφαρμογή κοινού προγράμματος για την προώθηση των ικανοτήτων έρευνας και καινοτομίας και την ανάπτυξη γνώσεων και κοινών καινοτόμων λύσεων για καλύτερη αποδοτικότητα, προστασία της υγείας, ασφάλεια και βιωσιμότητα των αγροδιατροφικών συστημάτων και της ολοκληρωμένης διάθεσης και διαχείρισης του νερού στη λεκάνη της Μεσογείου.

               (3)Την υλοποίηση της PRIMA αναλαμβάνουν από κοινού διάφορα κράτη μέλη και τρίτες χώρες («συμμετέχοντα κράτη στην PRIMA») με υψηλό βαθμό δέσμευσης όσον αφορά την επιστημονική, διαχειριστική και οικονομική ενοποίηση και υπό τους ίδιους όρους και προϋποθέσεις.

               (4)Η Αραβική Δημοκρατία της Αιγύπτου («Αίγυπτος») εξέφρασε την επιθυμία να προσχωρήσει στην PRIMA ως συμμετέχον κράτος και σε ισότιμη βάση με τα κράτη μέλη και τις χώρες που συνδέονται με το πρόγραμμα-πλαίσιο «Ορίζων 2020» και συμμετέχουν στην PRIMA.

               (5)Σύμφωνα με το άρθρο 1 παράγραφος 2 της απόφασης (ΕΕ) 2017/1324, η Αίγυπτος πρόκειται να καταστεί συμμετέχον κράτος στην PRIMA, υπό την επιφύλαξη της σύναψης διεθνούς συμφωνίας επιστημονικής και τεχνολογικής συνεργασίας με την Ένωση για τον καθορισμό των όρων και των προϋποθέσεων συμμετοχής της Αιγύπτου στην PRIMA.

               (6)Στις 30 Μαΐου 2017, το Συμβούλιο εξουσιοδότησε την Επιτροπή να αρχίσει διαπραγματεύσεις, εξ ονόματος της Ένωσης, με την Αίγυπτο, με αντικείμενο διεθνή συμφωνία για τον καθορισμό των όρων και των προϋποθέσεων συμμετοχής της Αιγύπτου στην PRIMA, με την επιφύλαξη της έκδοσης της απόφασης (ΕΕ) 2017/1324. Οι διαπραγματεύσεις ολοκληρώθηκαν επιτυχώς με τη μονογραφή της συμφωνίας.

               (7)Επομένως, η συμφωνία θα πρέπει να υπογραφεί εξ ονόματος της Ένωσης, με την επιφύλαξη μεταγενέστερης σύναψής της.

               (8)Για να επιτραπεί η συμμετοχή της Αιγύπτου στην PRIMA από την έναρξή της, η συμφωνία θα πρέπει να εφαρμοστεί προσωρινά.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Εγκρίνεται εξ ονόματος της Ένωσης η υπογραφή της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Αραβικής Δημοκρατίας της Αιγύπτου για τον καθορισμό των όρων και των προϋποθέσεων συμμετοχής της Αραβικής Δημοκρατίας της Αιγύπτου στην εταιρική σχέση στους τομείς της έρευνας και της καινοτομίας στην περιοχή της Μεσογείου (PRIMA), με την επιφύλαξη της σύναψης της εν λόγω συμφωνίας.

               Το κείμενο της συμφωνίας επισυνάπτεται στην παρούσα απόφαση.

               Άρθρο 2

               Η Γενική Γραμματεία του Συμβουλίου καταρτίζει την πράξη εξουσιοδότησης του/των προσώπου/-ων που θα ορίσει ο διαπραγματευτής της συμφωνίας για την υπογραφή της, με την επιφύλαξη της σύναψής της.

               Άρθρο 3

               Η συμφωνία εφαρμόζεται προσωρινά, σύμφωνα με το άρθρο 4 παράγραφος 2 της συμφωνίας, από την ημερομηνία κατά την οποία η ΕΕ θα λάβει την κοινοποίηση σχετικά με την ολοκλήρωση εκ μέρους της Αιγύπτου των κατ’ ιδίαν διαδικασιών για την έγκριση της συμφωνίας, ενόσω εκκρεμεί η έναρξη ισχύος της.

               Άρθρο 4

               Η παρούσα απόφαση αρχίζει να ισχύει την [ημερομηνία της έκδοσής της].

               Βρυξέλλες,

                     Για το Συμβούλιο

                     Ο Πρόεδρος

               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

               1.ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               1.1.Τίτλος της πρότασης/πρωτοβουλίας

               1.2.Σχετικοί τομείς πολιτικής στη δομή ΔΒΔ/ΠΒΔ

               1.3.Χαρακτήρας της πρότασης/πρωτοβουλίας

               1.4.Στόχος/-οι

               1.5.Αιτιολόγηση της πρότασης/πρωτοβουλίας

               1.6.Διάρκεια και δημοσιονομικές επιπτώσεις

               1.7.Προβλεπόμενος/-οι τρόπος/-οι διαχείρισης

               2.ΜΕΤΡΑ ΔΙΑΧΕΙΡΙΣΗΣ

               2.1.Διατάξεις στον τομέα της παρακολούθησης και της υποβολής εκθέσεων

               2.2.Σύστημα διαχείρισης και ελέγχου

               2.3.Μέτρα για την πρόληψη περιπτώσεων απάτης και παρατυπίας

               3.ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               3.1.Τομέας/-είς του πολυετούς δημοσιονομικού πλαισίου και γραμμή/-ές δαπανών του προϋπολογισμού που επηρεάζονται

               3.2.Εκτιμώμενες επιπτώσεις στις δαπάνες

               3.2.1.Συνοπτική παρουσίαση των εκτιμώμενων επιπτώσεων στις δαπάνες

               3.2.2.Εκτιμώμενες επιπτώσεις στις επιχειρησιακές πιστώσεις

               3.2.3.Εκτιμώμενες επιπτώσεις στις πιστώσεις διοικητικού χαρακτήρα

               3.2.4.Συμβατότητα με το ισχύον πολυετές δημοσιονομικό πλαίσιο

               3.2.5.Συμμετοχή τρίτων μερών στη χρηματοδότηση

               3.3.Εκτιμώμενες επιπτώσεις στα έσοδα

               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

               1.ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               1.1.Τίτλος της πρότασης/πρωτοβουλίας

                  Πρόταση για απόφαση του Συμβουλίου για την υπογραφή, εξ ονόματος της Ένωσης, και την προσωρινή εφαρμογή της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Αραβικής Δημοκρατίας της Αιγύπτου για τον καθορισμό των όρων και των προϋποθέσεων συμμετοχής της Αραβικής Δημοκρατίας της Αιγύπτου στην εταιρική σχέση στους τομείς της έρευνας και της καινοτομίας στην περιοχή της Μεσογείου (PRIMA)

               1.2.Σχετικός/-οί τομέας/-είς πολιτικής στη δομή ΔΒΔ/ΠΒΔ
                  8

                  Τίτλος 08 Έρευνα και καινοτομία, πρόγραμμα-πλαίσιο «Ορίζων 2020»

               1.3.Χαρακτήρας της πρότασης/πρωτοβουλίας

               ☑ Η πρόταση/πρωτοβουλία αφορά νέα δράση

               ◻ Η πρόταση/πρωτοβουλία αφορά νέα δράση έπειτα από πιλοτικό έργο/προπαρασκευαστική δράση
                  9

               ◻ Η πρόταση/πρωτοβουλία αφορά την παράταση υφιστάμενης δράσης

               ◻ Η πρόταση/πρωτοβουλία αφορά δράση προσανατολισμένη σε νέα δράση

               1.4.Στόχος/-οι

               1.4.1.Ο/Οι πολυετής/-είς στρατηγικός/-οί στόχος/-οι της Επιτροπής τον/τους οποίο/-ους αφορά η πρόταση/πρωτοβουλία

                  Σκοπός της παρούσας πρωτοβουλίας είναι να επιτραπεί στην Αίγυπτο να γίνει συμμετέχον κράτος στην PRIMA, της οποίας στρατηγικός στόχος είναι η οικοδόμηση ικανοτήτων έρευνας και καινοτομίας και η ανάπτυξη γνώσεων και κοινών καινοτόμων λύσεων για τα αγροδιατροφικά συστήματα, ώστε αυτά να καταστούν βιώσιμα, και για ολοκληρωμένη διάθεση και διαχείριση του νερού στην περιοχή της Μεσογείου, ώστε τα εν λόγω συστήματα και η εν λόγω διάθεση και διαχείριση να χαρακτηρίζονται από μεγαλύτερη ανθεκτικότητα στην κλιματική αλλαγή, αποτελεσματικότητα, αποδοτικότητα ως προς το κόστος και βιωσιμότητα από περιβαλλοντική και κοινωνική άποψη και να συμβάλλουν στην επίλυση των προβλημάτων λειψυδρίας, επισιτιστικής ασφάλειας, διατροφής, υγείας, ευημερίας και μετανάστευσης εν τη γενέσει τους.

               1.4.2.Ειδικός/-οί στόχος/-οι και δραστηριότητα/-ες ΔΒΔ/ΠΒΔ

                  Ειδικός στόχος αριθ.

                  Για την επίτευξη των στόχων της, η PRIMA θα υλοποιηθεί από κοινού από διάφορα κράτη μέλη και τρίτες χώρες υπό τους ίδιους όρους και προϋποθέσεις. Προκειμένου να εξασφαλιστεί ότι η Αίγυπτος θα συμμετέχει στην PRIMA σε ισότιμη βάση με τα κράτη μέλη και τις τρίτες χώρες που είναι συνδεδεμένες με το πρόγραμμα-πλαίσιο «Ορίζων 2020», απαιτείται η σύναψη διεθνούς συμφωνίας με την Ένωση ώστε να επεκταθεί στην Αίγυπτο το πεδίο εφαρμογής του νομικού καθεστώτος που θεσπίστηκε με την απόφαση (ΕΕ) 2017/1324.

               1.4.3.Αναμενόμενο/-α αποτέλεσμα/-τα και επιπτώσεις

               Να προσδιοριστούν τα αποτελέσματα που θα πρέπει να έχει η πρόταση/πρωτοβουλία όσον αφορά τους/τις στοχοθετημένους/-ες δικαιούχους/ομάδες.

                  Η παρούσα πρωτοβουλία θα επιτρέψει στην Αίγυπτο να γίνει συμμετέχον κράτος στην PRIMA, και, ως εκ τούτου, να συμμετάσχει σε ισότιμη βάση με τα κράτη μέλη και τις τρίτες χώρες που είναι συνδεδεμένες με το πρόγραμμα-πλαίσιο «Ορίζων 2020». Σύμφωνα με τις διατάξεις της απόφασης (ΕΕ) 2017/1324, νομικές οντότητες από την Αίγυπτο θα είναι αυτομάτως επιλέξιμες να υποβάλουν αίτηση χρηματοδότησης από την ΕΕ για έργα που χρηματοδοτούνται από τον προϋπολογισμό της ΕΕ.

               1.4.4.Δείκτες αποτελεσμάτων και επιπτώσεων

               Να προσδιοριστούν οι δείκτες για την παρακολούθηση της υλοποίησης της πρότασης/πρωτοβουλίας.

                  Σκοπός της παρούσας πρωτοβουλίας είναι να επιτραπεί η συμμετοχή της Αιγύπτου στην PRIMA. Οι δείκτες αποτελεσμάτων και επιπτώσεων της παρούσας πρωτοβουλίας συνδέονται επομένως στενά με τους αντίστοιχους δείκτες της πρωτοβουλίας PRIMA συνολικά, όπως προσδιορίζεται στη σχετική πρόταση της Επιτροπής
                     10
                  .

               1.5.Αιτιολόγηση της πρότασης/πρωτοβουλίας

               1.5.1.Βραχυπρόθεσμη ή μακροπρόθεσμη κάλυψη αναγκών

                  Βλ. την πρόταση της Επιτροπής για πρωτοβουλία PRIMA δυνάμει του άρθρου 185 της ΣΛΕΕ που αναφέρεται ανωτέρω και την έκθεση εκτίμησης επιπτώσεων της PRIMA, η οποία συνοδεύει την παρούσα πρόταση της Επιτροπής
                     11
                  .

               1.5.2.Προστιθέμενη αξία της παρέμβασης της ΕΕ

                  Βλ. την πρόταση της Επιτροπής για πρωτοβουλία PRIMA δυνάμει του άρθρου 185 της ΣΛΕΕ που αναφέρεται ανωτέρω.

               1.5.3.Διδάγματα που αποκομίστηκαν από ανάλογες εμπειρίες του παρελθόντος

                  Δεν υπάρχει προηγούμενο για την παρούσα πρωτοβουλία, διότι η PRIMA είναι η πρώτη μέχρι στιγμής πρωτοβουλία αυτού του είδους στην οποία συμμετέχουν τρίτες χώρες που δεν συνδέονται με το πρόγραμμα-πλαίσιο της ΕΕ για την έρευνα σε ισότιμη βάση με τα κράτη μέλη και, ως εκ τούτου, για τη συμμετοχή τους επιβάλλεται η σύναψη διεθνών συμφωνιών με την Ένωση.

               1.5.4.Συμβατότητα και ενδεχόμενη συνέργεια με άλλα κατάλληλα μέσα

                  Βλ. την πρόταση της Επιτροπής για πρωτοβουλία PRIMA δυνάμει του άρθρου 185 της ΣΛΕΕ που αναφέρεται ανωτέρω.

               1.6.Διάρκεια και δημοσιονομικές επιπτώσεις

               ☑ Πρόταση/πρωτοβουλία περιορισμένης διάρκειας

               –☑
                     Πρόταση/πρωτοβουλία με ισχύ από την ημερομηνία προσωρινής εφαρμογής της συμφωνίας και για όσο διάστημα ισχύει η απόφαση (ΕΕ) 2017/1324 (31/12/2028).

               –☑
                     Δημοσιονομικές επιπτώσεις από την ημερομηνία προσωρινής εφαρμογής της συμφωνίας έως τις 31.12.2020 (κατά την περίοδο αυτή πρόκειται να θεσπιστεί συμφωνία εφαρμογής της συμφωνίας. Μετά την εν λόγω περίοδο, δεν προβλέπονται περαιτέρω δραστηριότητες βάσει της συμφωνίας).

               ◻ Πρόταση/πρωτοβουλία απεριόριστης διάρκειας

               –Περίοδος σταδιακής εφαρμογής από το ΕΕΕΕ μέχρι το ΕΕΕΕ

               –και στη συνέχεια πλήρης εφαρμογή.

               1.7.Προβλεπόμενος/-οι τρόπος/-οι διαχείρισης
                  12

               ◻ Άμεση διαχείριση από την Επιτροπή

               –◻ από τις υπηρεσίες της, συμπεριλαμβανομένου του προσωπικού της στις αντιπροσωπείες της Ένωσης·

               –◻
                     από τους εκτελεστικούς οργανισμούς

               ◻ Επιμερισμένη διαχείριση με τα κράτη μέλη

               ☑ Έμμεση διαχείριση με ανάθεση καθηκόντων εκτέλεσης του προϋπολογισμού σε:

               –◻ τρίτες χώρες ή οργανισμούς που αυτές έχουν ορίσει,

               –◻ διεθνείς οργανισμούς και τις οργανώσεις τους (να προσδιοριστούν),

               –◻την ΕΤΕπ και το Ευρωπαϊκό Ταμείο Επενδύσεων,

               –◻ τους οργανισμούς που αναφέρονται στα άρθρα 208 και 209 του δημοσιονομικού κανονισμού,

               –◻ οργανισμούς δημοσίου δικαίου,

               –☑ οργανισμούς που διέπονται από ιδιωτικό δίκαιο με αποστολή δημόσιας υπηρεσίας στον βαθμό που προσφέρουν επαρκείς οικονομικές εγγυήσεις,

               –◻ οργανισμούς που διέπονται από το ιδιωτικό δίκαιο κράτους μέλους, στους οποίους έχει ανατεθεί η εκτέλεση σύμπραξης δημόσιου και ιδιωτικού τομέα και οι οποίοι προσφέρουν επαρκείς οικονομικές εγγυήσεις,

               –◻ πρόσωπα επιφορτισμένα με την εκτέλεση συγκεκριμένων δράσεων στην ΚΕΠΠΑ δυνάμει του τίτλου V της ΣΕΕ και τα οποία προσδιορίζονται στην αντίστοιχη βασική πράξη.

               –Αν αναφέρονται περισσότεροι του ενός τρόποι διαχείρισης, παρακαλείσθε να τους διευκρινίσετε στο τμήμα «Παρατηρήσεις».

               Παρατηρήσεις

                  Θα θεσπιστεί νέα νομική οντότητα - με αποκλειστικό καθήκον την εφαρμογή του προγράμματος PRIMA. Η χρηματοδοτική συμβολή της ΕΕ στην PRIMA θα παρέχεται μέσω αυτής της δομής.

               2.ΜΕΤΡΑ ΔΙΑΧΕΙΡΙΣΗΣ

               2.1.Διατάξεις στον τομέα της παρακολούθησης και της υποβολής εκθέσεων

               Να προσδιοριστούν η συχνότητα και οι όροι των διατάξεων αυτών

                  Βλ. την πρόταση της Επιτροπής για πρωτοβουλία PRIMA δυνάμει του άρθρου 185 της ΣΛΕΕ που αναφέρεται στις προηγούμενες ενότητες.

               2.2.Σύστημα διαχείρισης και ελέγχου

               2.2.1.Κίνδυνος/-οι που έχει/-ουν εντοπιστεί

                  Βλ. την πρόταση της Επιτροπής για πρωτοβουλία PRIMA δυνάμει του άρθρου 185 της ΣΛΕΕ που αναφέρεται στις προηγούμενες ενότητες.

               2.2.2.Πληροφορίες σχετικά με το σύστημα εσωτερικού ελέγχου που έχει καθοριστεί

                  Βλ. την πρόταση της Επιτροπής για πρωτοβουλία PRIMA δυνάμει του άρθρου 185 της ΣΛΕΕ που αναφέρεται στις προηγούμενες ενότητες.

               2.2.3.Εκτιμώμενο κόστος και όφελος των ελέγχων και αξιολόγηση του εκτιμώμενου επιπέδου κινδύνου σφάλματος

                  Βλ. την πρόταση της Επιτροπής για πρωτοβουλία PRIMA δυνάμει του άρθρου 185 της ΣΛΕΕ που αναφέρεται στις προηγούμενες ενότητες.

               2.3.Μέτρα για την πρόληψη περιπτώσεων απάτης και παρατυπίας

               Να προσδιοριστούν τα ισχύοντα ή τα προβλεπόμενα μέτρα πρόληψης και προστασίας

                  Για να διασφαλιστεί η προστασία των οικονομικών συμφερόντων της Ένωσης, ιδίως όσον αφορά τις αρμοδιότητες της Επιτροπής, και προκειμένου η Ευρωπαϊκή Υπηρεσία Καταπολέμησης της Απάτης, το Ελεγκτικό Συνέδριο και η Εκτελεστική Δομή της PRIMA (PRIMA-IS) να διενεργούν λογιστικούς ελέγχους και έρευνες σύμφωνα με την ισχύουσα ενωσιακή νομοθεσία, η συμφωνία που πρόκειται να συναφθεί μεταξύ της ΕΕ και της Αιγύπτου κάνει ειδική αναφορά στις σχετικές διατάξεις της απόφασης (ΕΕ) 2017/1324 και υποχρεώνει τα μέρη να παρέχουν κάθε αναγκαία συνδρομή για να εξασφαλίζεται η εφαρμογή τους. Επιπλέον, στη μελλοντική συμφωνία θα ορίζεται ότι τα μέρη πρέπει να συμφωνήσουν λεπτομερείς ρυθμίσεις σχετικά με τη συνδρομή, καθόσον οι ρυθμίσεις αυτές έχουν καίρια σημασία για τη συνεργασία τους στο πλαίσιο της παρούσας συμφωνίας.

               3.ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               3.1.Τομέας/-είς του πολυετούς δημοσιονομικού πλαισίου και γραμμή/-ές δαπανών του προϋπολογισμού που επηρεάζονται

               ·Υφιστάμενες γραμμές του προϋπολογισμού

               Κατά  σειρά τομέων του πολυετούς δημοσιονομικού πλαισίου και των γραμμών του προϋπολογισμού.

                        Τομέας του πολυετούς δημοσιονομικού πλαισίου

                        Γραμμή προϋπολογισμού

                        Είδος της
                        δαπάνης

                        Συνεισφορά

                        Τομέας 1α – Ανταγωνιστικότητα για την ανάπτυξη και την απασχόληση

                        ΔΠ/ ΜΔΠ
                           13
                        .

                        χωρών ΕΖΕΣ
                           14

                        υποψηφίων για ένταξη χωρών
                           15

                        τρίτων χωρών

                        κατά την έννοια του άρθρου 21 παράγραφος 2 στοιχείο β) του δημοσιονομικού κανονισμού

                        1α

                        8.1.05

                        ΜΔΠ

                        ΝΑΙ

                        ΝΑΙ

                        ΟΧΙ

                        ΟΧΙ

               ·Νέες γραμμές του προϋπολογισμού, των οποίων έχει ζητηθεί η δημιουργία

               Κατά  σειρά τομέων του πολυετούς δημοσιονομικού πλαισίου και των γραμμών του προϋπολογισμού.

                        Τομέας του πολυετούς δημοσιονομικού πλαισίου

                        Γραμμή προϋπολογισμού

                        Είδος της
                        δαπάνης

                        Συνεισφορά

                        Αριθμός
                        [Τομέας………………………………………]

                        ΔΠ/ ΜΔΠ.

                        χωρών ΕΖΕΣ

                        υποψηφίων για ένταξη χωρών

                        τρίτων χωρών

                        κατά την έννοια του άρθρου 21 παράγραφος 2 στοιχείο β) του δημοσιονομικού κανονισμού

                        [XX.YY.YY.YY]

                        ΝΑΙ/ΟΧΙ

                        ΝΑΙ/ΟΧΙ

                        ΝΑΙ/ΟΧΙ

                        ΝΑΙ/ΟΧΙ

               3.2.Εκτιμώμενες επιπτώσεις στις δαπάνες

               [Αυτό το τμήμα πρέπει να συμπληρωθεί με τη χρήση
                λογιστικών φύλλων για τα διοικητικού χαρακτήρα στοιχεία του προϋπολογισμού
                (δεύτερο έγγραφο στο παράρτημα του παρόντος δημοσιονομικού δελτίου) και πρέπει να τηλεφορτώνεται στο CISNET για διυπηρεσιακή διαβούλευση.]

               3.2.1.Συνοπτική παρουσίαση των εκτιμώμενων επιπτώσεων στις δαπάνες

               EUR

                        Τομέας του πολυετούς δημοσιονομικού
                        πλαισίου

                        1α

                        «Ανταγωνιστικότητα για την ανάπτυξη και την απασχόληση»

                        ΓΔ: <RTD>

                        Έτος
                        2018
                           16

                        Έτος
                        2019

                        Έτος
                        2020

                        Έτος
                        2021-2029

                        ΣΥΝΟΛΟ

                        • Επιχειρησιακές πιστώσεις

                        Αριθμός γραμμής του προϋπολογισμού

                        Αναλήψεις υποχρεώσεων

                        (1)

                        Πληρωμές

                        (2)

                        Αριθμός γραμμής του προϋπολογισμού

                        Αναλήψεις υποχρεώσεων

                        (1α)

                        Πληρωμές

                        (2α)

                        Πιστώσεις διοικητικού χαρακτήρα χρηματοδοτούμενες από το κονδύλιο ειδικών προγραμμάτων
                           17

                        Αριθμός γραμμής του προϋπολογισμού: 08.010501

                        (3)

                        23 000

                        23 000

                        23 000

                        69 000

                        ΣΥΝΟΛΟ πιστώσεων
                        για τη ΓΔ <RTD>

                        Αναλήψεις υποχρεώσεων

                        =1+1α +3

                        23 000

                        23 000

                        23 000

                        69 000

                        Πληρωμές

                        =2+2α

                        +3

                        23 000

                        23 000

                        23 000

                        69 000

                        • ΣΥΝΟΛΟ επιχειρησιακών πιστώσεων

                        Αναλήψεις υποχρεώσεων

                        (4)

                        Πληρωμές

                        (5)

                        • ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων

                        (6)

                        23 000

                        23 000

                        23 000

                        69 000

                        ΣΥΝΟΛΟ πιστώσεων
                        του ΤΟΜΕΑ <1α>
                           του πολυετούς δημοσιονομικού πλαισίου

                        Αναλήψεις υποχρεώσεων

                        =4+ 6

                        23 000

                        23 000

                        23 000

                        69 000

                        Πληρωμές

                        =5+ 6

                        23 000

                        23 000

                        23 000

                        69 000

               Αν η πρόταση/πρωτοβουλία επηρεάζει περισσότερους του ενός τομείς:

                        • ΣΥΝΟΛΟ επιχειρησιακών πιστώσεων

                        Αναλήψεις υποχρεώσεων

                        (4)

                        Πληρωμές

                        (5)

                        • ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων

                        (6)

                        ΣΥΝΟΛΟ πιστώσεων
                        των ΤΟΜΕΩΝ 1 έως 4
                           του πολυετούς δημοσιονομικού πλαισίου
                        (Ποσό αναφοράς)

                        Αναλήψεις υποχρεώσεων

                        =4+ 6

                        Πληρωμές

                        =5+ 6

                        Τομέας του πολυετούς δημοσιονομικού
                        πλαισίου

                        5

                        «Διοικητικές δαπάνες»

               EUR

                        Έτος
                        2018
                           18

                        Έτος
                        2019

                        Έτος
                        2020

                        Έτος
                        2021-2029

                        ΣΥΝΟΛΟ

                        ΓΔ: <RTD>

                        • Ανθρώπινοι πόροι

                        • Άλλες διοικητικές δαπάνες

                        4 600

                        4 600

                        4 600

                        13 800

                        ΣΥΝΟΛΟ ΓΔ <RTD>

                        Πιστώσεις

                        4 600

                        4 600

                        4 600

                        13 800

                        ΣΥΝΟΛΟ πιστώσεων
                        για τον ΤΟΜΕΑ 5
                           του πολυετούς δημοσιονομικού πλαισίου

                        (Σύνολο πιστώσεων ανάληψης υποχρεώσεων = Σύνολο πληρωμών)

                        4 600

                        4 600

                        4 600

                        13 800

               EUR

                        Έτος
                        2018
                           19

                        Έτος
                        2019

                        Έτος
                        2020

                        Έτος
                        2021-2029

                        ΣΥΝΟΛΟ

                        ΣΥΝΟΛΟ πιστώσεων
                        των ΤΟΜΕΩΝ 1 έως 5
                           του πολυετούς δημοσιονομικού πλαισίου

                        Αναλήψεις υποχρεώσεων

                        27 600

                        27 600

                        27 600

                        82 800

                        Πληρωμές

                        27 600

                        27 600

                        27 600

                        82 800

               3.2.2.Εκτιμώμενες επιπτώσεις στις επιχειρησιακές πιστώσεις

               –◻
                     Η πρόταση/πρωτοβουλία δεν συνεπάγεται τη χρησιμοποίηση επιχειρησιακών πιστώσεων

               –◻
                     Η πρόταση/πρωτοβουλία συνεπάγεται τη χρησιμοποίηση επιχειρησιακών πιστώσεων, όπως εξηγείται κατωτέρω:

               Πιστώσεις ανάληψης υποχρεώσεων σε EUR

                        Να προσδιοριστούν οι στόχοι και τα αποτελέσματα

                        ⇩

                        Έτος
                        N

                        Έτος
                        N+1

                        Έτος
                        N+2

                        Έτος
                        N+3

                        να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6)

                        ΣΥΝΟΛΟ

                        ΑΠΟΤΕΛΕΣΜΑΤΑ

                        Είδος
                           20

                        Μέσο κόστος

                        Αριθ.

                        Κόστος

                        Αριθ.

                        Κόστος

                        Αριθ.

                        Κόστος

                        Αριθ.

                        Κόστος

                        Αριθ.

                        Κόστος

                        Αριθ.

                        Κόστος

                        Αριθ.

                        Κόστος

                        Συνολικός αριθμός

                        Συνολικό κόστος

                        ΕΙΔΙΚΟΣ ΣΤΟΧΟΣ αριθ. 1
                           21
                        …

                        - Αποτέλεσμα

                        - Αποτέλεσμα

                        - Αποτέλεσμα

                        Μερικό σύνολο για τον ειδικό στόχο αριθ. 1

                        ΕΙΔΙΚΟΣ ΣΤΟΧΟΣ αριθ. 2 ...

                        - Αποτέλεσμα

                        Μερικό σύνολο για τον ειδικό στόχο αριθ. 2

                        ΣΥΝΟΛΙΚΟ ΚΟΣΤΟΣ

               3.2.3.Εκτιμώμενες επιπτώσεις στις πιστώσεις διοικητικού χαρακτήρα

               3.2.3.1.Συνοπτική παρουσίαση

               –◻
                     Η πρόταση/πρωτοβουλία δεν συνεπάγεται τη χρησιμοποίηση πιστώσεων διοικητικού χαρακτήρα.

               –☑
                     Η πρόταση/πρωτοβουλία συνεπάγεται τη χρησιμοποίηση πιστώσεων διοικητικού χαρακτήρα, όπως εξηγείται κατωτέρω:

               EUR

                        Έτος
                        2018
                           22

                        Έτος
                        2019

                        Έτος
                        2020

                        Έτος
                        2021-2029

                        ΣΥΝΟΛΟ

                        ΤΜΗΜΑ 5
                        του πολυετούς δημοσιονομικού πλαισίου

                        Ανθρώπινοι πόροι

                        Άλλες διοικητικές δαπάνες

                        4 600

                        4 600

                        4 600

                        13 800

                        Μερικό σύνολο για τον ΤΟΜΕΑ 5
                        του πολυετούς δημοσιονομικού πλαισίου

                        4 600

                        4 600

                        4 600

                        13 800

                        Εκτός του ΤΟΜΕΑ 5
                           23

                        του πολυετούς δημοσιονομικού πλαισίου

                        Ανθρώπινοι πόροι

                        23 000

                        23 000

                        23 000

                        69 000

                        Άλλες δαπάνες
                        διοικητικού χαρακτήρα

                        Μερικό σύνολο
                        εκτός του ΤΟΜΕΑ 5
                        του πολυετούς δημοσιονομικού πλαισίου

                        23 000

                        23 000

                        23 000

                        69 000

                        ΣΥΝΟΛΟ

                        27 600

                        27 600

                        27 600

                        82 800

               Οι απαιτούμενες πιστώσεις για ανθρώπινους πόρους και άλλες δαπάνες διοικητικού χαρακτήρα θα καλυφθούν από τις πιστώσεις της ΓΔ που έχουν ήδη διατεθεί για τη διαχείριση της δράσης και/ή έχουν ανακατανεμηθεί στο εσωτερικό της ΓΔ και οι οποίες θα συμπληρωθούν, κατά περίπτωση, με πρόσθετα κονδύλια που ενδέχεται να χορηγηθούν στην αρμόδια για τη διαχείριση ΓΔ στο πλαίσιο της ετήσιας διαδικασίας κατανομής και λαμβανομένων υπόψη των υφιστάμενων δημοσιονομικών περιορισμών.

               3.2.3.2.Εκτιμώμενες ανάγκες σε ανθρώπινους πόρους

               –◻
                     Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων.

               –☑
                     Η πρόταση/πρωτοβουλία συνεπάγεται τη χρησιμοποίηση ανθρώπινων πόρων, όπως εξηγείται κατωτέρω:

               Εκτίμηση η οποία πρέπει να εκφράζεται σε μονάδες ισοδυνάμων πλήρους απασχόλησης

                        Έτος
                        2018

                        Έτος
                        2019

                        Έτος

                        2020

                        Έτος

                        2021-2029

                        • Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων)

                        ΧΧ 01 01 01 (έδρα και γραφεία αντιπροσωπείας της Επιτροπής)

                        XX 01 01 02 (σε αντιπροσωπεία)

                        08 01 05 01 (έμμεση έρευνα)

                        0.2

                        0.2

                        0.2

                        10 01 05 01 (άμεση έρευνα)

                        • Εξωτερικό προσωπικό (σε μονάδες ισοδυνάμου πλήρους απασχόλησης: ΙΠΑ)
                           24

                        XX 01 02 01 (AC, END, INT από το συνολικό κονδύλιο)

                        XX 01 02 02 (AC, AL, END, INT και JED στις αντιπροσωπείες)

                        XX 01 04 yy
                           25

                        - στην έδρα

                        - σε αντιπροσωπείες

                        XX 01 05 02 (AC, END, INT - έμμεση έρευνα)

                        10 01 05 02 (AC, END, INT - άμεση έρευνα)

                        Άλλες γραμμές του προϋπολογισμού (να προσδιοριστούν)

                        ΣΥΝΟΛΟ

                        0.2

                        0.2

                        0.2

               XX είναι ο σχετικός τομέας πολιτικής ή ο σχετικός τίτλος του προϋπολογισμού.

               Οι ανάγκες σε ανθρώπινους πόρους θα καλυφθούν από το προσωπικό της ΓΔ που έχει ήδη διατεθεί για τη διαχείριση της δράσης ή/και έχει ανακατανεμηθεί στο εσωτερικό της ΓΔ και το οποίο θα συμπληρωθεί, εάν χρειαστεί, από πρόσθετους πόρους που μπορεί να διατεθούν στην αρμόδια για τη διαχείριση ΓΔ στο πλαίσιο της ετήσιας διαδικασίας κατανομής και λαμβανομένων υπόψη των υφιστάμενων δημοσιονομικών περιορισμών.

               Περιγραφή των προς εκτέλεση καθηκόντων:

                        Μόνιμοι και έκτακτοι υπάλληλοι

                        Κατάρτιση και σύναψη διοικητικής συμφωνίας με τις αρχές της Αιγύπτου για συνδρομή όσον αφορά την προστασία των οικονομικών συμφερόντων της ΕΕ, όπως προβλέπεται στο άρθρο 2 της συμφωνίας.

                        Εξωτερικό προσωπικό

               3.2.4.Συμβατότητα με το ισχύον πολυετές δημοσιονομικό πλαίσιο

               –☑
                     Η πρόταση/πρωτοβουλία είναι συμβατή με τον ισχύον πολυετές δημοσιονομικό πλαίσιο.

               –◻
                     Η πρόταση/πρωτοβουλία απαιτεί αναπρογραμματισμό του σχετικού τομέα του πολυετούς δημοσιονομικού πλαισίου.

                  Να εξηγηθεί ο απαιτούμενος αναπρογραμματισμός και να προσδιοριστούν οι σχετικές γραμμές του προϋπολογισμού και τα αντίστοιχα ποσά.

               –◻
                     Η πρόταση/πρωτοβουλία απαιτεί τη χρησιμοποίηση του μηχανισμού ευελιξίας ή την αναθεώρηση του πολυετούς δημοσιονομικού πλαισίου.

                  Να εξηγηθούν οι απαιτούμενες ενέργειες και να προσδιοριστούν οι σχετικοί τομείς και γραμμές του προϋπολογισμού και τα αντίστοιχα ποσά.

               3.2.5.Συμμετοχή τρίτων μερών στη χρηματοδότηση

               –☑ Η πρόταση/πρωτοβουλία δεν προβλέπει συγχρηματοδότηση από τρίτα μέρη.

               –Η πρόταση/πρωτοβουλία προβλέπει τη συγχρηματοδότηση που εκτιμάται παρακάτω:

               Πιστώσεις σε EUR

                        Έτος
                        N

                        Έτος
                        N+1

                        Έτος
                        N+2

                        Έτος
                        N+3

                        να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6)

                        Σύνολο

                        Να προσδιοριστεί ο φορέας συγχρηματοδότησης

                        ΣΥΝΟΛΟ συγχρηματοδοτούμενων πιστώσεων

               3.3.Εκτιμώμενες επιπτώσεις στα έσοδα

               –☑Η πρόταση/πρωτοβουλία δεν έχει δημοσιονομικές επιπτώσεις στα έσοδα.

               –◻
                     Η πρόταση/πρωτοβουλία έχει τις δημοσιονομικές επιπτώσεις που περιγράφονται κατωτέρω:

               –◻
                     στους ιδίους πόρους

               –◻
                     στα διάφορα έσοδα

               EUR

                        Γραμμή εσόδων του προϋπολογισμού:

                        Διαθέσιμες πιστώσεις για το τρέχον οικονομικό έτος

                        Επιπτώσεις της πρότασης/πρωτοβουλίας
                           26

                        Έτος
                        N

                        Έτος
                        N+1

                        Έτος
                        N+2

                        Έτος
                        N+3

                        να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6)

                        Άρθρο ………….

               Για τα διάφορα έσοδα «για ειδικό προορισμό», να προσδιοριστεί/-ούν η/οι γραμμή/-ές δαπανών του προϋπολογισμού που επηρεάζονται.

               Να προσδιοριστεί η μέθοδος υπολογισμού των επιπτώσεων στα έσοδα.

                     (1)
                  COM(2016) 662 final, 18.10.2016.

                     (2)
                  Απόφαση (ΕΕ) 2017/1324 του Ευρωπαϊκού Κοινοβουλίου και του Συμβουλίου, της 4ης Ιουλίου 2017, σχετικά με τη συμμετοχή της Ένωσης στην εταιρική σχέση στους τομείς της έρευνας και της καινοτομίας στην περιοχή της Μεσογείου («PRIMA»), την υλοποίηση της οποίας αναλαμβάνουν από κοινού πλείονα κράτη μέλη (ΕΕ L 185 της 18.7.2017, σ. 1).

                     (3)
                  Έγγραφο εργασίας των υπηρεσιών της Επιτροπής (2016) 332 final, 18.10.2016.

                     (4)
                  COM(2012) 497 τελικό.

                     (5)
                  ΕΕ L 304 της 30/9/2004, σ. 39.

                     (6)
                  ΕΕ L 182 της 13/7/2005, σ. 12.

                     (7)
                  Απόφαση (ΕΕ) 2017/1324 του Ευρωπαϊκού Κοινοβουλίου και του Συμβουλίου, της 4ης Ιουλίου 2017, σχετικά με τη συμμετοχή της Ένωσης στην εταιρική σχέση στους τομείς της έρευνας και της καινοτομίας στην περιοχή της Μεσογείου («PRIMA»), την υλοποίηση της οποίας αναλαμβάνουν από κοινού πλείονα κράτη μέλη (ΕΕ L 185 της 18.7.2017, σ. 1).

                     (8)
                  ΔΒΔ: διαχείριση βάσει δραστηριοτήτων· ΠΒΔ: προϋπολογισμός βάσει δραστηριοτήτων.

                     (9)
                  Αναφερόμενα στο άρθρο 54 παράγραφος 2 στοιχείο α) ή β) του δημοσιονομικού κανονισμού.

                     (10)
                  COM(2016) 662 final, 18.10.2016.

                     (11)
                  SWD(2016)332 final, 18.10.2016

                     (12)
                  Οι λεπτομέρειες σχετικά με τους τρόπους διαχείρισης, καθώς και οι παραπομπές στον δημοσιονομικό κανονισμό είναι διαθέσιμες στον ιστότοπο BudgWeb:
                  http://www.cc.cec/budg/man/budgmanag/budgmanag_en.html

                     (13)
                  ΔΠ = Διαχωριζόμενες πιστώσεις/ΜΔΠ = Μη διαχωριζόμενες πιστώσεις.

                     (14)
                  ΕΖΕΣ: Ευρωπαϊκή Ζώνη Ελεύθερων Συναλλαγών.

                     (15)
                  Υποψήφιες χώρες και, εφόσον ισχύει, δυνάμει υποψήφιες για ένταξη χώρες των Δυτικών Βαλκανίων.

                     (16)
                  Το έτος 2018 είναι το έτος έναρξης εφαρμογής της πρότασης/πρωτοβουλίας.

                     (17)
                  Τεχνική και/ή διοικητική βοήθεια και δαπάνες στήριξης της εφαρμογής προγραμμάτων και/ή δράσεων της ΕΕ (πρώην γραμμές «BA»), έμμεση έρευνα, άμεση έρευνα.

                     (18)
                  Το έτος 2018 είναι το έτος έναρξης εφαρμογής της πρότασης/πρωτοβουλίας.

                     (19)
                  Το έτος 2018 είναι το έτος έναρξης εφαρμογής της πρότασης/πρωτοβουλίας.

                     (20)
                  Αποτελέσματα θα είναι τα προϊόντα και οι υπηρεσίες που θα παρασχεθούν (π.χ.: αριθμός ανταλλαγών σπουδαστών που θα χρηματοδοτηθούν, αριθμός χλμ οδών που θα κατασκευαστούν κ.λπ.)

                     (21)
                  Όπως περιγράφεται στο σημείο 1.4.2. «Ειδικός/-οί στόχος/-οι…».

                     (22)
                  Το έτος 2018 είναι το έτος έναρξης εφαρμογής της πρότασης/πρωτοβουλίας.

                     (23)
                  Τεχνική και/ή διοικητική συνδρομή και δαπάνες στήριξης της εφαρμογής προγραμμάτων και/ή δράσεων της ΕΕ (πρώην γραμμές «BA»), έμμεση έρευνα, άμεση έρευνα.

                     (24)
                  AC = Συμβασιούχος υπάλληλος, AL = Τοπικός υπάλληλος, END = Αποσπασμένος εθνικός εμπειρογνώμονας· INT = Προσωρινό προσωπικό οργανισμού, JED = Νεαρός εμπειρογνώμονας σε αντιπροσωπεία.

                     (25)
                  Επιμέρους ανώτατο όριο εξωτερικού προσωπικού που καλύπτεται από επιχειρησιακές πιστώσεις (πρώην γραμμές «BA»)

                     (26)
                  Όσον αφορά τους παραδοσιακούς ιδίους πόρους (δασμούς, εισφορές ζάχαρης) τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25 % για έξοδα είσπραξης.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 11.8.2017
            COM(2017) 429 final
            ΠΑΡΑΡΤΗΜΑ
            στην
            πρόταση για ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την υπογραφή, εξ ονόματος της Ένωσης, και την προσωρινή εφαρμογή της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Αραβικής Δημοκρατίας της Αιγύπτου για τον καθορισμό των όρων και των προϋποθέσεων συμμετοχής της Αραβικής Δημοκρατίας της Αιγύπτου στην εταιρική σχέση στους τομείς της έρευνας και της καινοτομίας στην περιοχή της Μεσογείου (PRIMA)

               Συμφωνία επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Αραβικής Δημοκρατίας της Αιγύπτου για τον καθορισμό των όρων και των προϋποθέσεων συμμετοχής της Αραβικής Δημοκρατίας της Αιγύπτου στην εταιρική σχέση στους τομείς της έρευνας και της καινοτομίας στην περιοχή της Μεσογείου (PRIMA)

               Η Ευρωπαϊκή Ένωση (εφεξής «η Ένωση»),

               αφενός,

               και

               η Αραβική Δημοκρατία της Αιγύπτου (εφεξής «Αίγυπτος»),

               αφετέρου,

               (εφεξής «τα μέρη»)

               Εκτιμώντας ότι στην ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου, που άρχισε να ισχύει την 1η Ιουνίου 2004, προβλέπεται η επιστημονική και τεχνολογική συνεργασία,

               Εκτιμώντας ότι η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου, η οποία τέθηκε σε ισχύ στις 27 Φεβρουαρίου 2008, θεσπίζει επίσημο πλαίσιο για τη συνεργασία των συμβαλλομένων μερών στον τομέα της επιστημονικής και τεχνολογικής έρευνας·

               Εκτιμώντας ότι η απόφαση (ΕΕ) 2017/1324 του Ευρωπαϊκού Κοινοβουλίου και του Συμβουλίου σχετικά με τη συμμετοχή της Ένωσης στην εταιρική σχέση στους τομείς της έρευνας και της καινοτομίας στην περιοχή της Μεσογείου (PRIMA), την υλοποίηση της οποίας αναλαμβάνουν από κοινού πλείονα κράτη μέλη, ρυθμίζει τους όρους και τις προϋποθέσεις συμμετοχής των κρατών μελών και των χωρών που συνδέονται με το πρόγραμμα-πλαίσιο «Ορίζων 2020» και είναι συμμετέχοντα κράτη στην πρωτοβουλία, ιδίως όσον αφορά τις χρηματοδοτικές υποχρεώσεις τους και τη συμμετοχή τους στις δομές διακυβέρνησης της πρωτοβουλίας,

               Εκτιμώντας ότι σύμφωνα με τους όρους της απόφασης (ΕΕ) 2017/1324, η Αίγυπτος πρόκειται να καταστεί συμμετέχον κράτος στην PRIMA, υπό την επιφύλαξη της σύναψης διεθνούς συμφωνίας επιστημονικής και τεχνολογικής συνεργασίας με την Ένωση για τον καθορισμό των όρων και των προϋποθέσεων συμμετοχής της Αιγύπτου στην PRIMA,

               Εκτιμώντας ότι η Αίγυπτος εξέφρασε την επιθυμία να προσχωρήσει στην PRIMA ως συμμετέχον κράτος και σε ισότιμη βάση με τα κράτη μέλη της ΕΕ και τις χώρες που συνδέονται με το πρόγραμμα-πλαίσιο «Ορίζων 2020» και συμμετέχουν στην PRIMA,

               Εκτιμώντας ότι για να ρυθμιστούν τα δικαιώματα και οι υποχρεώσεις της Αιγύπτου ως συμμετέχοντος κράτους στην PRIMA απαιτείται διεθνής συμφωνία μεταξύ της Ένωσης και της Αιγύπτου,

               Εκτιμώντας ότι η πλήρης συνεργασία και ο συντονισμός μεταξύ των αρμοδίων αρχών αμφοτέρων των μερών είναι ουσιώδης για την εφαρμογή της παρούσας συμφωνίας,

               ΣΥΜΦΩΝΟΥΝ ΤΑ ΑΚΟΛΟΥΘΑ:

               Άρθρο 1

               Σκοπός

               Σκοπός της παρούσας συμφωνίας είναι να καθορίσει τους όρους και τις προϋποθέσεις συμμετοχής της Αραβικής Δημοκρατίας της Αιγύπτου στην εταιρική σχέση στους τομείς της έρευνας και της καινοτομίας στην περιοχή της Μεσογείου (PRIMA)

               Άρθρο 2

               Όροι και προϋποθέσεις συμμετοχής της Αιγύπτου στην PRIMA

               Οι όροι και οι προϋποθέσεις συμμετοχής της Αιγύπτου στην PRIMA είναι αυτοί που καθορίζονται στην απόφαση (ΕΕ) 2017/1324 του Ευρωπαϊκού Κοινοβουλίου και του Συμβουλίου σχετικά με τη συμμετοχή της Ένωσης στην εταιρική σχέση στους τομείς της έρευνας και της καινοτομίας στην περιοχή της Μεσογείου (PRIMA), την υλοποίηση της οποίας αναλαμβάνουν από κοινού πλείονα κράτη μέλη Τα μέρη συμμορφώνονται με τις υποχρεώσεις που καθορίζει η εν λόγω απόφαση και λαμβάνουν κατάλληλα μέτρα, ιδίως παρέχοντας κάθε αναγκαία συνδρομή για να εξασφαλίζεται η εφαρμογή του άρθρου 10 παράγραφος 2 και του άρθρου 11 παράγραφοι 3 και 4 της εν λόγω απόφασης. Οι λεπτομερείς ρυθμίσεις σχετικά με τη συνδρομή συμφωνούνται μεταξύ των μερών, καθόσον οι ρυθμίσεις αυτές έχουν καίρια σημασία για τη συνεργασία τους στο πλαίσιο της παρούσας συμφωνίας.

               Άρθρο 3

               Εδαφική εφαρμογή

               Η παρούσα συμφωνία εφαρμόζεται, αφενός, στα εδάφη στα οποία εφαρμόζονται η Συνθήκη για τη λειτουργία της Ευρωπαϊκής Ένωσης και η Συνθήκη για την Ευρωπαϊκή Ένωση και, αφετέρου, στο έδαφος της Αιγύπτου.

               Άρθρο 4

               Προσωρινή εφαρμογή, έναρξη ισχύος και διάρκεια

               1. Η παρούσα συμφωνία εγκρίνεται από τα μέρη σύμφωνα με τις κατ’ ιδίαν διαδικασίες τους.

               2. Η παρούσα συμφωνία αρχίζει να ισχύει την ημέρα κατά την οποία αμφότερα τα μέρη κοινοποιήσουν διά της διπλωματικής οδού στο άλλο μέρος την ολοκλήρωση των διαδικασιών οι οποίες αναφέρονται στην πρώτη παράγραφο. Μετά την υπογραφή της και εν αναμονή της έναρξης ισχύος της, τα μέρη εφαρμόζουν προσωρινά την παρούσα συμφωνία από την ημερομηνία κατά την οποία η ΕΕ λάβει την κοινοποίηση από την Αίγυπτο σχετικά με την ολοκλήρωση των διαδικασιών που αναφέρονται στην πρώτη παράγραφο.

               3. Η παρούσα συμφωνία παραμένει σε ισχύ όσο εξακολουθεί να ισχύει η απόφαση (ΕΕ) 2017/1324, εκτός εάν καταγγελθεί από οποιοδήποτε μέρος σύμφωνα με το άρθρο 5.

               Άρθρο 5

               Καταγγελία της συμφωνίας

               1. Έκαστο μέρος δύναται ανά πάσα στιγμή να καταγγείλει την παρούσα συμφωνία, αποστέλλοντας έγγραφη ειδοποίηση με την οποία ενημερώνει για την πρόθεσή του να καταγγείλει τη συμφωνία.

               Η καταγγελία της συμφωνίας αρχίζει να ισχύει έξι μήνες μετά την ημερομηνία παραλαβής της έγγραφης ειδοποίησης από τον παραλήπτη της.

               2. Τα έργα και οι δραστηριότητες που βρίσκονται σε εξέλιξη κατά τον χρόνο της καταγγελίας της παρούσας συμφωνίας συνεχίζονται σύμφωνα με τους όρους που καθορίζονται στην παρούσα συμφωνία έως ότου ολοκληρωθούν.

               3. Τα μέρη διευθετούν, κοινή συναινέσει, οιεσδήποτε άλλες συνέπειες της καταγγελίας.

               Άρθρο 6

               Επίλυση διαφορών

               Η διαδικασία επίλυσης διαφορών που προβλέπεται στο άρθρο 82 της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Αραβικής Δημοκρατίας της Αιγύπτου, αφετέρου, εφαρμόζεται σε όλες τις διαφορές που σχετίζονται με την εφαρμογή ή την ερμηνεία της παρούσας συμφωνίας.

               Η παρούσα συμφωνία συντάσσεται σε δύο αντίτυπα, στην αγγλική, αραβική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική γλώσσα· όλα τα κείμενα είναι εξίσου αυθεντικά.


Σημαντική ανακοίνωση νομικού περιεχομένου

|

52009PC0668

Πρόταση Απόφαση του Συμβουλίου με την οποία επιτρέπεται στην Δημοκρατία της Λιθουανίας να παρατείνει την εφαρμογή μέτρου παρέκκλισης από το άρθρο 193 της οδηγίας 2006/112/EΚ σχετικά με το κοινό σύστημα φόρου προστιθέμενης αξίας (Το κείμενο στη λιθουανική γλώσσα είναι το μόνο αυθεντικό)  /* COM/2009/0668 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 8.12.2009COM(2009)668 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥμε την οποία επιτρέπεται στην Δημοκρατία της Λιθουανίας να παρατείνει την εφαρμογή μέτρου παρέκκλισης από το άρθρο 193 της οδηγίας 2006/112/EΚ σχετικά με το κοινό σύστημα φόρου προστιθέμενης αξίας(Το κείμενο στη λιθουανική γλώσσα είναι το μόνο αυθεντικό)ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |110 | Αιτιολόγηση και στόχοι της πρότασης Σύμφωνα με το άρθρο 395 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθεμένης αξίας[1] (εφεξής «οδηγία ΦΠΑ»), το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να επιτρέπει σε κάθε κράτος μέλος να θεσπίζει ειδικά μέτρα παρέκκλισης από τις διατάξεις της εν λόγω οδηγίας, για λόγους απλούστευσης της διαδικασίας επιβάρυνσης του φόρου ή πρόληψης ορισμένων τύπων φοροδιαφυγής ή φοροαποφυγής. Με επιστολή που πρωτοκολλήθηκε στη Γενική Γραμματεία της Επιτροπής στις 9 Σεπτεμβρίου 2009, η Δημοκρατία της Λιθουανίας (εφεξής «Λιθουανία») ζήτησε την άδεια να παρατείνει την εφαρμογή μέτρου παρέκκλισης από το άρθρο 193 της οδηγίας ΦΠΑ. Σύμφωνα με το άρθρο 395 παράγραφος 2 της οδηγίας ΦΠΑ, η Επιτροπή ενημέρωσε τα άλλα κράτη μέλη, με επιστολή της 27ης Οκτωβρίου 2009, σχετικά με το αίτημα της Λιθουανίας. Με επιστολή της 29ης Οκτωβρίου 2009, η Επιτροπή κοινοποίησε στη Λιθουανία ότι διέθετε όλες τις απαραίτητες πληροφορίες για την εκτίμηση του αιτήματος. |120 | Γενικό πλαίσιο Η λιθουανική κυβέρνηση θα ήθελε να παρατείνει τη σημερινή εφαρμογή του μηχανισμού αντίστροφης επιβάρυνσης όσον αφορά τις παραδόσεις ξυλείας, καθώς και τις παραδόσεις αγαθών και τις παροχές υπηρεσιών που πραγματοποιούν υποκείμενοι στον φόρο που έχουν τεθεί σε διαδικασία αφερεγγυότητας ή σε διαδικασία αναδιάρθρωσης υπό δικαστική εποπτεία. Όσον αφορά τις παραδόσεις ξυλείας, η Λιθουανία βρέθηκε αντιμέτωπη με μεγάλο αριθμό επιχειρηματιών που δεν εκπληρώνουν τις υποχρεώσεις τους. Οι επιχειρήσεις του τομέα αυτού είναι συνήθως μικροί μεταπωλητές και μεσάζοντες, οι οποίοι συχνά εξαφανίζονται χωρίς να καταβάλουν προηγουμένως στις φορολογικές αρχές τον φόρο με τον οποίο επιβαρύνονται οι παραδόσεις τους, ενώ ο πελάτης διαθέτει έγκυρο τιμολόγιο που του επιτρέπει να ζητήσει έκπτωση του ΦΠΑ. Συχνά, οι υποκείμενοι στο φόρο που έχουν τεθεί σε διαδικασία αφερεγγυότητας ή σε διαδικασία αναδιάρθρωσης που υπό δικαστική εποπτεία δεν είναι σε θέση ή δεν θέλουν να καταβάλουν στις φορολογικές αρχές τον ΦΠΑ που έλαβαν από τους πελάτες τους. Ωστόσο, ο αγοραστής έχει τη δυνατότητα έκπτωσης του ΦΠΑ, εφόσον έχει εκπληρώσει τις υποχρεώσεις του. Με τον μηχανισμό αντίστροφης επιβάρυνσης, ο πελάτης είναι αυτός που καθίσταται υποκείμενος στην καταβολή του ΦΠΑ για τις εγχώριες συναλλαγές. Η διάταξη αυτή αποτελεί παρέκκλιση από τον γενικό κανόνα, όπως καθορίζεται στο άρθρο 183 της οδηγίας ΦΠΑ, σύμφωνα με τον οποίο ο ΦΠΑ οφείλεται κανονικά από τον υποκείμενο στον φόρο ο οποίος πραγματοποιεί παράδοση αγαθών ή παροχή υπηρεσιών. Αυτό το μέτρο παρέκκλισης (που παρεκκλίνει από την τότε εφαρμοστέα έκτη οδηγία[2], η οποία αντικαταστάθηκε έκτοτε, χωρίς σημαντική τροποποίηση του περιεχομένου της, από την οδηγία ΦΠΑ) είχε αρχικά χορηγηθεί από την απόφαση 2006/388/EΚ του Συμβουλίου, της 15ης Μαΐου 2006[3]. Αρχικά, το εν λόγω μέτρο παρέκκλισης εφαρμοζόταν επίσης σε ορισμένες παραδόσεις απορριμμάτων, καθώς και σε ορισμένες παροχές υπηρεσιών στον κατασκευαστικό τομέα. Σύμφωνα με το άρθρο 3 της εν λόγω απόφασης, η άδεια θα έπαυε να ισχύει την ημερομηνία θέσης σε ισχύ (υπό την προϋπόθεση ότι η ημερομηνία αυτή ήταν πριν από την 31η Δεκεμβρίου 2009) οδηγίας για τον εξορθολογισμό των παρεκκλίσεων δυνάμει του άρθρου 27 της έκτης οδηγίας (που έχει γίνει άρθρο 395 της οδηγίας ΦΠΑ), η οποία προβλέπει ειδικό καθεστώς για την εφαρμογή του ΦΠΑ στους τομείς αυτούς. Αυτό έγινε με την καλούμενη οδηγία εξορθολογισμού[4], η οποία αντικατέστησε την απόφαση ως νομική βάση για την εφαρμογή του μηχανισμού αντίστροφης επιβάρυνσης στους δύο αυτούς τομείς που, ως εκ τούτου, δεν αποτελούν πλέον αντικείμενο της αίτησης παράτασης και της απόφασης αυτής. Η Επιτροπή θεωρεί ότι τα πραγματικά περιστατικά στα οποία βασίστηκε η αρχική παρέκκλιση εξακολουθούν να ισχύουν και ότι η προηγούμενη παρέκκλιση επέτρεψε στη Λιθουανία να περιορίσει τον κίνδυνο φοροδιαφυγής όσον αφορά τον ΦΠΑ και να απλουστεύσει τη διαδικασία επιβολής του φόρου στην αγορά ξυλείας και όσον αφορά ορισμένες παραδόσεις υπό διαδικασία αδυναμίας πληρωμών ή διαδικασία αναδιάρθρωσης. Ως εκ τούτου, η παρέκκλιση πρέπει να χορηγηθεί για μια ακόμα, περιορισμένη, περίοδο. |130 | Ισχύουσες διατάξεις στον τομέα που καλύπτει η πρόταση Παρόμοιες παρεκκλίσεις σε σχέση με το άρθρο 193 της οδηγίας ΦΠΑ έχουν χορηγηθεί σε άλλα κράτη μέλη. |141 | Συνοχή με άλλες πολιτικές και στόχους της Ένωσης Άνευ αντικειμένου. |Διαβουλεύσεις με τα ενδιαφερόμενα μέρη και εκτίμηση των επιπτώσεων |Διαβουλεύσεις με τα ενδιαφερόμενα μέρη |219 | Άνευ αντικειμένου. |Προσφυγή στη γνώμη εμπειρογνωμόνων |229 | Δεν υπήρξε ανάγκη προσφυγής σε εξωτερικούς εμπειρογνώμονες. |230 | Εκτίμηση επιπτώσεων Η πρόταση απόφασης αποβλέπει στην απλούστευση της διαδικασίας επιβολής του ΦΠΑ και στην πάταξη των περιπτώσεων φοροδιαφυγής και φοροαποφυγής όσον αφορά τον ΦΠΑ και, ως εκ τούτου, έχει δυνητικά θετικό οικονομικό αντίκτυπο. Εν πάση περιπτώσει, η απόφαση θα έχει μικρό αντίκτυπο λόγω του περιορισμένου πεδίου εφαρμογής της παρέκκλισης. |Νομικά στοιχεία τησ πρότασησ |305 | Συνοπτική παρουσίαση της προτεινόμενης ενέργειας Χορήγηση άδειας στη Λιθουανία να συνεχίσει να εφαρμόζει μέτρο παρέκκλισης από το άρθρο 193 της οδηγίας ΦΠΑ όσον αφορά τη χρήση μηχανισμού αντίστροφης επιβάρυνσης για τις συναλλαγές στον τομέα της ξυλείας στην περίπτωση παραδόσεων αγαθών και παροχής υπηρεσιών από επιχειρήσεις που τέθηκαν σε διαδικασία αφερεγγυότητας ή διαδικασία αναδιάρθρωσης υπό δικαστική εποπτεία. |310 | Νομική βάση Άρθρο 395 της οδηγίας ΦΠΑ. |329 | Αρχή της επικουρικότητας Σύμφωνα με το άρθρο 395 της οδηγίας ΦΠΑ, το κράτος μέλος που επιθυμεί να θεσπίσει μέτρα παρέκκλισης από την εν λόγω οδηγία πρέπει να λάβει την έγκριση του Συμβουλίου, η οποία θα έχει τη μορφή απόφασης του Συμβουλίου. Επομένως, η πρόταση είναι σύμφωνη με την αρχή της επικουρικότητας. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τον(τους) εξής λόγο(ους). |331 | Η παρούσα απόφαση αφορά άδεια χορηγούμενη σε κράτος μέλος κατόπιν αιτήσεώς του και δεν συνιστά υποχρέωση. |332 | Δεδομένου του περιορισμένου πεδίου εφαρμογής της παρέκκλισης, το ειδικό μέτρο είναι ανάλογο προς τον επιδιωκόμενο στόχο. |Επιλογή μέσων |341 | Σύμφωνα με το άρθρο 395 της οδηγίας ΦΠΑ, παρέκκλιση από τους κοινούς κανόνες σε θέματα ΦΠΑ επιτρέπεται μόνο με ομόφωνη απόφαση του Συμβουλίου έπειτα από πρόταση της Επιτροπής. Εξάλλου, η απόφαση του Συμβουλίου αποτελεί το πλέον κατάλληλο μέσο, δεδομένου ότι μπορεί να απευθύνεται σε μεμονωμένα κράτη μέλη. |Δημοσιονομικές επιπτώσεις |409 | Η πρόταση δεν έχει επιπτώσεις για τον κοινοτικό προϋπολογισμό. |Πρόσθετες πληροφορίες |Ρήτρα επανεξέτασης/αναθεώρησης/λήξης ισχύος |533 | Η πρόταση περιλαμβάνει ρήτρα λήξης ισχύος. |ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥμε την οποία επιτρέπεται στην Δημοκρατία της Λιθουανίας να παρατείνει την εφαρμογή μέτρου παρέκκλισης από το άρθρο 193 της οδηγίας 2006/112/EΚ σχετικά με το κοινό σύστημα φόρου προστιθέμενης αξίας(Το κείμενο στη λιθουανική γλώσσα είναι το μόνο αυθεντικό)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης,την οδηγία 2006/112/EΚ του Συμβουλίου[5], της 28ης Νοεμβρίου 2006, για το κοινό σύστημα φόρου προστιθέμενης αξίας, και ιδίως το άρθρο 395 παράγραφος 1,την πρόταση της Επιτροπής,Εκτιμώντας τα ακόλουθα:1.  Με επιστολή που πρωτοκολλήθηκε στη Γενική Γραμματεία της Επιτροπής στις 9 Σεπτεμβρίου 2009, η Λιθουανία ζήτησε την άδεια να παρατείνει την εφαρμογή μέτρου παρέκκλισης από τις διατάξεις της οδηγίας 2006/112/EΚ του Συμβουλίου όσον αφορά τον υπόχρεο του φόρου προστιθέμενης αξίας (ΦΠΑ) στις φορολογικές αρχές.2.  Σύμφωνα με το άρθρο 395 παράγραφος 2 της οδηγίας 2006/112/ΕΚ, η Επιτροπή ενημέρωσε τα άλλα κράτη μέλη, με επιστολή της 27ης Οκτωβρίου 2009, σχετικά με το αίτημα που υπέβαλε η Λιθουανία. Με επιστολή της 29ης Οκτωβρίου 2009, η Επιτροπή γνωστοποίησε στη Λιθουανία ότι διέθετε όλες τις απαραίτητες πληροφορίες για την εκτίμηση του αιτήματός της.3.  Σκοπός του μέτρου είναι να συνεχίσει να ορίζεται ο λήπτης των αγαθών ή υπηρεσιών ως υπόχρεος του ΦΠΑ που οφείλεται για τις παραδόσεις αγαθών και την παροχή υπηρεσιών στην περίπτωση διαδικασιών αδυναμίας πληρωμών ή αναδιάρθρωσης υπό δικαστική εποπτεία, καθώς και για τις συναλλαγές στον τομέα της ξυλείας.4.  Πολύ συχνά, οι υποκείμενοι στον φόρο που έχουν τεθεί σε διαδικασία αφερεγγυότητας ή σε διαδικασία αναδιάρθρωσης υπό δικαστική εποπτεία, λόγω των οικονομικών δυσχερειών που αντιμετωπίζουν, δεν καταβάλλουν στις φορολογικές αρχές τον ΦΠΑ με τον οποίο επιβαρύνονται οι παραδόσεις αγαθών και οι παροχές υπηρεσιών που πραγματοποιούν. Ωστόσο, ο λήπτης, εφόσον είναι υποκείμενος στον φόρο με δικαίωμα έκπτωσης, έχει τη δυνατότητα έκπτωσης του ΦΠΑ ακόμη κι αν ο φόρος αυτός δεν έχει καταβληθεί στις φορολογικές αρχές από τον προμηθευτή των αγαθών ή τον πάροχο των υπηρεσιών.5.  Λόγω της φύσης της εν λόγω αγοράς και των επιχειρηματικών δραστηριοτήτων που διεξάγονται σ’ αυτήν, η Λιθουανία αντιμετώπισε προβλήματα στην αγορά ξυλείας, όπου κυριαρχούν οι μικρές επιχειρήσεις, συχνά μεταπωλητές και μεσάζοντες, τις οποίες είναι δύσκολο να ελέγξουν οι φορολογικές αρχές. Η συνηθέστερη μορφή φοροδιαφυγής συνίσταται στην τιμολόγηση παραδόσεων αγαθών και παροχών υπηρεσιών και εν συνεχεία στην εξαφάνιση της επιχείρησης χωρίς να καταβάλει προηγουμένως τον φόρο, ενώ ο πελάτης διαθέτει έγκυρο τιμολόγιο που του επιτρέπει να ζητήσει έκπτωση φόρου.6.  Επιτρέποντας στις φορολογικές αρχές να ορίσουν τον λήπτη των αγαθών ή των υπηρεσιών ως υπόχρεο του ΦΠΑ στις προαναφερθείσες περιπτώσεις, η παρέκκλιση επιλύει τα προβλήματα είσπραξης του ΦΠΑ, χωρίς να μεταβάλλει το ποσό του οφειλόμενου φόρου. Η παρέκκλιση απλουστεύει το έργο των φορολογικών αρχών όσον αφορά την είσπραξη του φόρου ή την αποτροπή ορισμένων περιπτώσεων φοροδιαφυγής ή φοροαποφυγής. Εν προκειμένω, το μέτρο αυτό αποτελεί παρέκκλιση από το άρθρο 193 της οδηγίας 2006/112/EΚ, το οποίο ορίζει ότι ο φόρος οφείλεται κανονικά από τον υποκείμενο στον φόρο ο οποίος πραγματοποιεί παράδοση αγαθών ή παροχή υπηρεσιών.7.  Αυτό το μέτρο παρέκκλισης είχε επιτραπεί με την απόφαση 2006/388/EΚ του Συμβουλίου[6] από την τότε εφαρμοστέα έκτη οδηγία 77/388/ΕΚ του Συμβουλίου περί εναρμονίσως των νομοθεσιών των κρατών μελών των σχετικών με τους φόρους κύκλου εργασιών - κοινό σύστημα φόρου προστιθέμενης αξίας: ομοιόμορφη φορολογική βάση[7].8.  Η Επιτροπή θεωρεί ότι τα πραγματικά και νομικά περιστατικά που δικαιολογούσαν την τρέχουσα εφαρμογή του συγκεκριμένου μέτρου παρέκκλισης δεν έχουν μεταβληθεί και εξακολουθούν να ισχύουν. Ως εκ τούτου, είναι σκόπιμο να επιτραπεί στη Λιθουανία να εφαρμόσει το εν λόγω μέτρο για μια ακόμα, περιορισμένη, περίοδο.9.  Η παρέκκλιση δεν θα έχει αρνητικές συνέπειες στους ιδίους πόρους της Κοινότητας που προέρχονται από τον ΦΠΑ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση από το άρθρο 193 της οδηγίας 2006/112/ΕΚ, παρέχεται η δυνατότητα στη Λιθουανία να εξακολουθήσει να ορίζει ως υπόχρεο του φόρου προστιθέμενης αξίας (ΦΠΑ) τον υποκείμενο στον φόρο λήπτη των ακόλουθων αγαθών ή υπηρεσιών.1) παροχή αγαθών και υπηρεσιών από υποκείμενο στον φόρο που έχει τεθεί σε διαδικασία αφερεγγυότητας ή σε διαδικασία αναδιάρθρωσης υπό δικαστική εποπτεία·2) παραδόσεις ξυλείας.Άρθρο 2Η παρούσα απόφαση λήγει στις 31 Δεκεμβρίου 2012.Άρθρο 3Η παρούσα απόφαση απευθύνεται στη Δημοκρατία της Λιθουανίας.Βρυξέλλες,Για το ΣυμβούλιοΟ Πρόεδρος [1] ΕΕ L 347 της 11.12.2006, σ. 1.[2] Οδηγία 77/388/ΕΟΚ του Συμβουλίου, της 17ης Μαΐου 1977, για την εναρμόνιση των νομοθεσιών των κρατών μελών των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση (ΕΕ L 145 της 13.6.1977).[3] ΕΕ L 150 της 03.06.2006, σ. 13.[4] Οδηγία 2006/69/ΕΚ του Συμβουλίου της 24ης Ιουλίου 2006 για τροποποίηση της οδηγίας 77/388/ΕΟΚ όσον αφορά ορισμένα μέτρα που αποσκοπούν να απλουστεύσουν τη διαδικασία επιβολής του φόρου προστιθέμενης αξίας και να συνδράμουν στην πάταξη της φοροδιαφυγής ή φοροαποφυγής και για την κατάργηση ορισμένων αποφάσεων χορήγησης παρεκκλίσεων (ΕΕ L 221 της 12.8.2006, σ. 9).[5] ΕΕ L 347 της 11.12.2006, σ. 1.[6] ΕΕ L 150 της 03.06.2006, σ. 13.[7] ΕΕ L 145 της 13.06.1977, σ. 1.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 16.12.2015
            COM(2015) 653 final
            2015/0297(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την έγκριση της υπογραφής συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Η προσχώρηση της Δημοκρατίας της Κροατίας είχε ως συνέπεια τη διεύρυνση της τελωνειακής ένωσης της Ευρωπαϊκής Ένωσης. Συνεπώς, η Ευρωπαϊκή Ένωση υποχρεώθηκε σύμφωνα με τους κανόνες του Παγκόσμιου Οργανισμού Εμπορίου (ΠΟΕ) (άρθρο XXIV παράγραφος 6 της ΓΣΔΕ του 1994) να προβεί σε διαπραγματεύσεις με τα μέλη του ΠΟΕ που έχουν δικαιώματα διαπραγμάτευσης σχετικά με τον δασμολογικό πίνακα της Κροατίας, προκειμένου να επέλθει τελικά συμφωνία για αντισταθμιστική προσαρμογή. Υποχρέωση τέτοιας προσαρμογής υφίσταται αν η υιοθέτηση του εξωτερικού δασμολογικού καθεστώτος της ΕΕ συνεπάγεται αύξηση των δασμών μεγαλύτερη του επιπέδου για το οποίο είχε δεσμευθεί η προσχωρούσα χώρα στο πλαίσιο του ΠΟΕ.

               Στις 15 Ιουλίου 2013 το Συμβούλιο εξουσιοδότησε την Επιτροπή να αρχίσει τις διαπραγματεύσεις σύμφωνα με το άρθρο XXIV παράγραφος 6 της ΓΣΔΕ του 1994. Η Επιτροπή διεξήγαγε διαπραγματεύσεις με τα μέλη του ΠΟΕ που έχουν δικαιώματα διαπραγμάτευσης για την ανάκληση ειδικών παραχωρήσεων ως αποτέλεσμα της ανάκλησης του πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση.

               Οι διαπραγματεύσεις με τη Λαϊκή Δημοκρατία της Κίνας κατέληξαν σε σχέδιο συμφωνίας υπό μορφή ανταλλαγής επιστολών, το οποίο μονογραφήθηκε στις 7 Οκτωβρίου 2015 στις Βρυξέλλες (η συμφωνία). Επομένως, η Ευρωπαϊκή Επιτροπή προτείνει στο Συμβούλιο να εγκρίνει την υπογραφή της συμφωνίας.

               •Συνοχή με τις υφιστάμενες διατάξεις στον συγκεκριμένο τομέα πολιτικής

                  Η πρόταση συμπορεύεται με την πρακτική που ακολούθησε η ΕΕ σε προηγούμενες διευρύνσεις.

               •Συνοχή με τις υπόλοιπες πολιτικές της Ένωσης

                  Η πρόταση ακολουθεί την πρακτική της ΕΕ που συνάδει με την πολιτική της ΕΕ στους τομείς της εξωτερικής δράσης, της βιομηχανίας και της γεωργίας.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

                  Άρθρο 207 της Συνθήκης για τη λειτουργία της Ευρωπαϊκής Ένωσης (ΣΛΕΕ), σε συνδυασμό με το άρθρο 218 παράγραφος 5 της ΣΛΕΕ για την υπογραφή διεθνών συμφωνιών.

               •Επικουρικότητα (για μη αποκλειστική αρμοδιότητα)

               Η πρόταση εμπίπτει στην αποκλειστική αρμοδιότητα της Ένωσης, όπως προβλέπεται στο άρθρο 3 παράγραφος 1 στοιχείο ε) της Συνθήκης για τη λειτουργία της Ευρωπαϊκής Ένωσης. Ως εκ τούτου, δεν εφαρμόζεται η αρχή της επικουρικότητας.

               •Αναλογικότητα

               Η ανάκληση των παραχωρήσεων της Κροατίας είχε συνέπειες για τη Λαϊκή Δημοκρατία της Κίνας. Οι αντισταθμιστικές προσαρμογές δεν υπερβαίνουν τα δικαιώματα της Κίνας ως προς το θέμα αυτό. Η πρόταση είναι σύμφωνη με την αρχή της αναλογικότητας.

               •Επιλογή του μέσου

               Σύμφωνα με το άρθρο 218 παράγραφος 5 της ΣΛΕΕ πρέπει να εκδοθεί απόφαση του Συμβουλίου που να εγκρίνει την υπογραφή της συμφωνίας.

               3.ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ

               •Διαβουλεύσεις με τα ενδιαφερόμενα μέρη

                  Το Συμβούλιο (επιτροπή εμπορικής πολιτικής) συμμετείχε σε τακτικές διαβουλεύσεις ως προς το περιεχόμενο και την πρόοδο των διαπραγματεύσεων. Το Ευρωπαϊκό Κοινοβούλιο (επιτροπή διεθνούς εμπορίου) ενημερώθηκε.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  βλ. δημοσιονομικό δελτίο.

               5.ΑΛΛΑ ΣΤΟΙΧΕΙΑ

               •Σχέδια εφαρμογής

               Η Επιτροπή προτείνει στο Συμβούλιο να υπογραφεί εξ ονόματος της Ένωσης η συμφωνία υπό μορφή ανταλλαγής επιστολών με τη Λαϊκή Δημοκρατία της Κίνας Παράλληλα, υποβάλλεται στο Συμβούλιο χωριστή πρόταση για τη σύναψη της παρούσας συμφωνίας.

               Τα αποτελέσματα της συμφωνίας θα πρέπει να ενσωματωθούν, όσον αφορά τα βιομηχανικά αγαθά, στο παράρτημα Ι του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο μέσω εκτελεστικού κανονισμού της Επιτροπής για την τροποποίηση του παραρτήματος, βάσει του άρθρου 9 του εν λόγω κανονισμού, έτσι ώστε να μειωθεί ο συντελεστής του συμβατικού δασμού που καθορίζεται στο κοινό δασμολόγιο ως εξής:

               –Στη δασμολογική κλάση 6404 19 90 (υποδήματα που έχουν τα εξωτερικά πέλματα από καουτσούκ ή από πλαστική ύλη - άλλα) μειώνεται ο ισχύων παγιοποιημένος δασμός της ΕΕ από 17 % σε 16,9%

               –Στη δασμολογική κλάση 8415 10 90 [Συμπαγείς συσκευές κλιματισμού ή συστήματα κλιματισμού του τύπου «Split-system» (συσκευές κλιματισμού από διαιρούμενα συστήματα), για τοποθέτηση σε τοίχους ή παράθυρα] μειώνεται ο ισχύων παγιοποιημένος δασμός της ΕΕ από 2,7% σε 2,5%.

               Για τις αυξήσεις των γεωργικών ποσοστώσεων η Επιτροπή θα εκδώσει εκτελεστικό κανονισμό για το άνοιγμα και τη διαχείριση των ακόλουθων ποσοστώσεων, βάσει του άρθρου 187 στοιχείο α) του κανονισμού για τη θέσπιση κοινής οργάνωσης των γεωργικών αγορών (ΚΟΑ) [κανονισμός (ΕΕ) αριθ. 1308/2013]:

               –Στη δασμολογική κλάση 0703 20 00 προστίθενται 2 150 τόνοι στην κατανομή που έχει οριστεί για τη Λαϊκή Δημοκρατία της Κίνας βάσει της δασμολογικής ποσόστωσης της ΕΕ για το σκόρδο, με διατήρηση του τρέχοντος εντός ποσόστωσης συντελεστή 9,6%.

               –Προστίθενται 650 τόνοι στην κατανομή για τη Λαϊκή Δημοκρατία της Κίνας βάσει της δασμολογικής ποσόστωσης της ΕΕ για τα μανιτάρια του είδους agaricus, παρασκευασμένα, διατηρημένα ή προσωρινά διατηρημένα· με διατήρηση των τρεχόντων εντός ποσόστωσης δασμολογικών συντελεστών.

               Τα εν λόγω εκτελεστικά μέτρα προετοιμάζονται παράλληλα με την πρόταση.

               2015/0297 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για την έγκριση της υπογραφής συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4, σε συνδυασμό με το άρθρο 218 παράγραφος 5,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Στις 15 Ιουλίου 2013 το Συμβούλιο εξουσιοδότησε την Επιτροπή να αρχίσει διαπραγματεύσεις με ορισμένα άλλα μέλη του Παγκόσμιου Οργανισμού Εμπορίου κατ’ εφαρμογή του άρθρου XXIV παράγραφος 6 της Γενικής Συμφωνίας Δασμών και Εμπορίου (ΓΣΔΕ) του 1994, στο πλαίσιο της διαδικασίας προσχώρησης της Δημοκρατίας της Κροατίας στην Ευρωπαϊκή Ένωση.

               (2)Οι διαπραγματεύσεις διεξήχθησαν από την Επιτροπή στο πλαίσιο των οδηγιών διαπραγμάτευσης που εξέδωσε το Συμβούλιο.

               (3)Μετά την ολοκλήρωση των εν λόγω διαπραγματεύσεων μονογραφήθηκε, στις 7 Οκτωβρίου 2015, συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση.

               (4)Η εν λόγω συμφωνία πρέπει να υπογραφεί εξ ονόματος της Ευρωπαϊκής Ένωσης, με την επιφύλαξη της σύναψής της σε μεταγενέστερη ημερομηνία,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η υπογραφή της συμφωνίας μεταξύ της Ευρωπαϊκής Ένωσης και της Λαϊκής Δημοκρατίας της Κίνας σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση εγκρίνεται εξ ονόματος της Ευρωπαϊκής Ένωσης, με την επιφύλαξη της σύναψης της εν λόγω συμφωνίας.

               Το κείμενο της συμφωνίας επισυνάπτεται στην παρούσα απόφαση.

               Άρθρο 2

               Ο πρόεδρος του Συμβουλίου εξουσιοδοτείται να διορίσει το/τα πρόσωπο/-α που θα εξουσιοδοτηθεί/-ούν να υπογράψει/-ουν τη συμφωνία εξ ονόματος της Ένωσης.

               Άρθρο 3

               Η παρούσα απόφαση αρχίζει να ισχύει την ημέρα έκδοσής της.

               Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

               Βρυξέλλες,

                     Για το Συμβούλιο

                     O Πρόεδρος

                        ΔΗΜΟΣΙΟΝΟΜΙΚΟ ΔΕΛΤΙΟ

                        ΗΜΕΡΟΜΗΝΙΑ: 16/10/2015

                        1.

                        ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ:
                           Κεφάλαιο 12 – Δασμοί και λοιπά τέλη

                        2.

                        ΤΙΤΛΟΣ:
                           Πρόταση απόφασης του Συμβουλίου για την έγκριση της υπογραφής συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση

                        3.

                        ΝΟΜΙΚΗ ΒΑΣΗ:
                           Συνθήκη για τη λειτουργία της Ευρωπαϊκής Ένωσης, και ιδίως τα άρθρα 207 και 218.

                        4.

                        ΣΤΟΧΟΙ:
                           Έγκριση της υπογραφής της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας

                        5.

                        ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                        ΤΡΕΧΟΝ ΟΙΚΟΝΟΜΙΚΟ ΕΤΟΣ 2015
                           (εκατ. EUR)

                        ΕΠΟΜΕΝΟ ΟΙΚΟΝΟΜΙΚΟ ΕΤΟΣ 2016 (σε εκατ. ευρώ)

                         ΟΙΚΟΝΟΜΙΚΟ ΕΤΟΣ 2017

                        (εκατ. EUR)

                        5.0

                        ΔΑΠΑΝΕΣ
                           -
                              ΑΠΟ ΤΟΝ ΠΡΟΫΠΟΛΟΓΙΣΜΟ ΤΗΣ ΕΕ
                           (ΕΠΙΣΤΡΟΦΕΣ/ΠΑΡΕΜΒΑΣΕΙΣ)
                           -
                              ΕΘΝΙΚΕΣ ΑΡΧΕΣ
                           -
                              ΑΛΛΑ ΘΕΜΑΤΑ

                           -

                           -

                           -

                        5.1

                        ΕΣΟΔΑ

                        -
                              ΙΔΙΟΙ ΠΟΡΟΙ ΤΗΣ ΕΕ
                           (ΕΙΣΦΟΡΕΣ/ΤΕΛΩΝΕΙΑΚΟΙ ΔΑΣΜΟΙ)

                        -
                              ΕΘΝΙΚΟΙ

                        -

                        -2,45.

                        -4,9.

                        5.0.1

                        ΕΚΤΙΜΩΜΕΝΕΣ ΔΑΠΑΝΕΣ

                        5.1.1

                        ΕΚΤΙΜΩΜΕΝΑ ΕΣΟΔΑ

                        -

                        -

                        -

                        5.2

                        ΜΕΘΟΔΟΣ ΥΠΟΛΟΓΙΣΜΟΥ: -

                        6.0

                        ΜΠΟΡΕΙ ΤΟ ΣΧΕΔΙΟ ΝΑ ΧΡΗΜΑΤΟΔΟΤΗΘΕΙ ΑΠΟ ΠΙΣΤΩΣΕΙΣ ΠΟΥ ΕΧΟΥΝ ΕΓΓΡΑΦΕΙ ΣΤΟ ΑΝΤΙΣΤΟΙΧΟ ΚΕΦΑΛΑΙΟ ΤΟΥ ΤΡΕΧΟΝΤΟΣ ΠΡΟΫΠΟΛΟΓΙΣΜΟΥ;

                        ΟΧΙ

                        6.1

                        ΜΠΟΡΕΙ ΤΟ ΣΧΕΔΙΟ ΝΑ ΧΡΗΜΑΤΟΔΟΤΗΘΕΙ ΑΠΟ ΜΕΤΑΦΟΡΑ ΜΕΤΑΞΥ ΚΕΦΑΛΑΙΩΝ ΤΟΥ ΤΡΕΧΟΝΤΟΣ ΠΡΟΫΠΟΛΟΓΙΣΜΟΥ;

                        ΟΧΙ

                        6.2

                        ΘΑ ΧΡΕΙΑΣΤΕΙ ΣΥΜΠΛΗΡΩΜΑΤΙΚΟΣ ΠΡΟΫΠΟΛΟΓΙΣΜΟΣ;

                        ΟΧΙ

                        6.3

                        ΘΑ ΠΡΕΠΕΙ ΝΑ ΕΓΓΡΑΦΟΥΝ ΠΙΣΤΩΣΕΙΣ ΣΕ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ;

                        ΟΧΙ

                        ΠΑΡΑΤΗΡΗΣΕΙΣ:

                        Η προσχώρηση της Δημοκρατίας της Κροατίας είχε ως συνέπεια τη διεύρυνση της τελωνειακής ένωσης της Ευρωπαϊκής Ένωσης. Συνεπώς, η Ευρωπαϊκή Ένωση υποχρεώθηκε σύμφωνα με τους κανόνες του ΠΟΕ (άρθρο XXIV παράγραφος 6 της ΓΣΔΕ του 1994) να προβεί σε διαπραγματεύσεις με τα μέλη του ΠΟΕ που έχουν δικαιώματα διαπραγμάτευσης στους πίνακες οποιουδήποτε από τα προσχωρούντα μέλη, προκειμένου να επέλθει συμφωνία για αντισταθμιστική προσαρμογή. Οι διαπραγματεύσεις με τη Λαϊκή Δημοκρατία της Κίνας είχαν ως αποτέλεσμα την παρούσα συμφωνία που περιέχει:

                        - αύξηση των ποσοτήτων των υφιστάμενων δασμολογικών ποσοστώσεων της Κίνας για το σκόρδο και τα μανιτάρια,
                           - μείωση των δασμών της ΕΕ κατά 0,1% για υποδήματα που υπάγονται στη δασμολογική κλάση 6404 19 90
                           - μείωση των δασμών της ΕΕ κατά 0,2% για συσκευές ή συστήματα κλιματισμού που υπάγονται στη δασμολογική κλάση 8415 10 90
                           Προβλέπεται ότι τα μέτρα αυτά θα τεθούν σε εφαρμογή εντός του δεύτερου εξαμήνου του 2016.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 16.12.2015
            COM(2015) 653 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            για την έγκριση της υπογραφής συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση

               ΣΥΜΦΩΝΙΑ ΥΠΟ ΜΟΡΦΗ ΑΝΤΑΛΛΑΓΗΣ ΕΠΙΣΤΟΛΩΝ

               μεταξύ της Ευρωπαϊκής Ένωσης και της Λαϊκής Δημοκρατίας της Κίνας σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση

               Α. Επιστολή της Ευρωπαϊκής Ένωσης

               [...], [...]

               Κύριε/Κυρία,

               Έπειτα από διαπραγματεύσεις, κατ’ εφαρμογή του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994 για την τροποποίηση του πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση, λαμβάνω την τιμή να προτείνω τα ακόλουθα:

               Η Ευρωπαϊκή Ένωση ενσωματώνει στον πίνακά της, για το τελωνειακό έδαφος της ΕΕ των 28, τις παραχωρήσεις που περιλαμβάνονται στον πίνακα της ΕΕ των 27 με τις ακόλουθες τροποποιήσεις:

               Στη δασμολογική κλάση 0703 20 00 προστίθενται 2 150 τόνοι στην κατανομή για τη Λαϊκή Δημοκρατία της Κίνας βάσει της δασμολογικής ποσόστωσης ΕΕ για το σκόρδο, με διατήρηση του τρέχοντος εντός ποσόστωσης συντελεστή 9,6%.

               Προστίθενται 650 τόνοι (καθαρού βάρους στραγγισμένου προϊόντος) στην κατανομή για τη Λαϊκή Δημοκρατία της Κίνας βάσει της δασμολογικής ποσόστωσης της ΕΕ για τα μανιτάρια του είδους agaricus, παρασκευασμένα, διατηρημένα ή προσωρινά διατηρημένα·

               αριθμός δασμολογικής κλάσης 0711 51 00, συντελεστής εκτός ποσόστωσης 9,6 + 191 ευρώ/100 kg/καθαρό eda, δασμολογικός εντός ποσόστωσης συντελεστής 12%·

               αριθμός δασμολογικής κλάσης 2003 10 20, συντελεστής εκτός ποσόστωσης 18,4 + 191 ευρώ/100 kg/καθαρό eda, δασμολογικός εντός ποσόστωσης συντελεστής 23%.

               αριθμός δασμολογικής κλάσης 2003 10 30, συντελεστής εκτός ποσόστωσης 18,4 + 222 ευρώ/100 kg/καθαρό eda, δασμολογικός εντός ποσόστωσης συντελεστής 23%.

               Στη δασμολογική κλάση 6404 19 90 (υποδήματα που έχουν τα εξωτερικά πέλματα από καουτσούκ ή πλαστική ύλη - άλλα) μειώνεται ο ισχύων παγιοποιημένος δασμός της ΕΕ από 17 % σε 16,9%

               Στη δασμολογική κλάση 8415 10 90 [Συμπαγείς συσκευές κλιματισμού ή συστήματα κλιματισμού του τύπου «Split-system» (συσκευές κλιματισμού από διαιρούμενα συστήματα), για τοποθέτηση σε τοίχους ή παράθυρα] μειώνεται ο ισχύων παγιοποιημένος δασμός της ΕΕ από 2,7 % σε 2,5 %.

               Η Ευρωπαϊκή Ένωση και η Λαϊκή Δημοκρατία της Κίνας κοινοποιούν η μία στην άλλη την ολοκλήρωση των εσωτερικών διαδικασιών τους για την έναρξη ισχύος της συμφωνίας. Η συμφωνία αρχίζει να ισχύει 14 ημέρες μετά την ημερομηνία παραλαβής της πλέον πρόσφατης κοινοποίησης.

               Παρακαλείσθε να επιβεβαιώσετε τη συμφωνία της κυβέρνησής σας με το περιεχόμενο της παρούσας επιστολής. Σε περίπτωση καταφατικής απάντησης, η παρούσα επιστολή και η εκ μέρους σας γραπτή επιβεβαίωση αποτελούν από κοινού συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας.

               Με εκτίμηση,

               Για την Ευρωπαϊκή Ένωση

               Β. Επιστολή της Λαϊκής Δημοκρατίας της Κίνας

               [...], [...]

               Κύριε/Κυρία,

               Έχω την τιμή να σας γνωρίσω ότι έλαβα επιστολή σας της […], η οποία έχει ως εξής:

               «Έπειτα από διαπραγματεύσεις, κατ’ εφαρμογή του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994 για την τροποποίηση του πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση, λαμβάνω την τιμή να προτείνω τα ακόλουθα:

               Η Ευρωπαϊκή Ένωση ενσωματώνει στον πίνακά της, για το τελωνειακό έδαφος της ΕΕ των 28, τις παραχωρήσεις που περιλαμβάνονται στον πίνακα της ΕΕ των 27 με τις ακόλουθες τροποποιήσεις:

               Στη δασμολογική κλάση 0703 20 00, προστίθενται 2 150 τόνοι στην κατανομή για τη Λαϊκή Δημοκρατία της Κίνας βάσει της δασμολογικής ποσόστωσης ΕΕ για το σκόρδο, με διατήρηση του τρέχοντος εντός ποσόστωσης συντελεστή 9,6%.

               Προστίθενται 650 τόνοι (καθαρού βάρους στραγγισμένου προϊόντος) στην ποσότητα για τη Λαϊκή Δημοκρατία της Κίνας βάσει της δασμολογικής ποσόστωσης της ΕΕ για τα μανιτάρια του είδους agaricus, παρασκευασμένα, διατηρημένα ή προσωρινά διατηρημένα·

               αριθμός δασμολογικής κλάσης 0711 51 00, συντελεστής εκτός ποσόστωσης 9,6 + 191 ευρώ/100 kg/καθαρό eda, δασμολογικός εντός ποσόστωσης συντελεστής 12%·

               αριθμός δασμολογικής κλάσης 2003 10 20, συντελεστής εκτός ποσόστωσης 18,4 + 191 ευρώ/100 kg/καθαρό eda, δασμολογικός εντός ποσόστωσης συντελεστής 23%.

               αριθμός δασμολογικής κλάσης 2003 10 30, συντελεστής εκτός ποσόστωσης 18,4 + 222 ευρώ/100 kg/καθαρό eda, δασμολογικός εντός ποσόστωσης συντελεστής 23%.

               Στη δασμολογική κλάση 6404 19 90 (υποδήματα που έχουν τα εξωτερικά πέλματα από καουτσούκ ή πλαστική ύλη - άλλα) μειώνεται ο ισχύων παγιοποιημένος δασμός της ΕΕ από 17 % σε 16,9%

               Στη δασμολογική κλάση 8415 10 90 [Συμπαγείς συσκευές κλιματισμού ή συστήματα κλιματισμού του τύπου «Split-system» (συσκευές κλιματισμού από διαιρούμενα συστήματα), για τοποθέτηση σε τοίχους ή παράθυρα] μειώνεται ο ισχύων παγιοποιημένος δασμός της ΕΕ από 2,7 % σε 2,5 %.

               Η Ευρωπαϊκή Ένωση και η Λαϊκή Δημοκρατία της Κίνας κοινοποιούν η μία στην άλλη την ολοκλήρωση των εσωτερικών διαδικασιών τους για την έναρξη ισχύος της συμφωνίας. Η συμφωνία αρχίζει να ισχύει 14 ημέρες μετά την ημερομηνία παραλαβής της πλέον πρόσφατης κοινοποίησης.

               Παρακαλείσθε να επιβεβαιώσετε τη συμφωνία της κυβέρνησής σας με το περιεχόμενο της παρούσας επιστολής. Σε περίπτωση καταφατικής απάντησης, η παρούσα επιστολή και η εκ μέρους σας γραπτή επιβεβαίωση αποτελούν από κοινού Συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας.»

               Με το παρόν έγγραφο λαμβάνω την τιμή να εκφράσω τη συμφωνία της κυβέρνησής μου με την ανωτέρω επιστολή.

               Εξ ονόματος της Λαϊκής Δημοκρατίας της Κίνας


Σημαντική ανακοίνωση νομικού περιεχομένου

|

52006PC0731

Πρόταση Αποφασησ του Συμβουλίου για τη χορήγηση ειδικού καθεστώς παροχής κινήτρων για τη βιώσιμη ανάπτυξη και τη χρηστή διακυβέρνηση πέραν της 1ης Ιανουαρίου 2007 στη Δημοκρατία του Ελ Σαλβαδόρ  /* COM/2006/0731 τελικό - ACC 2006/0237 */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 29.11.2006COM(2006) 731 τελικό2006/0237 (ACC)ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟΈκθεση της Επιτροπής προς το Συμβούλιο σχετικά με τη συμμόρφωση του Ελ Σαλβαδόρ προς τις δεσμεύσεις που ανέλαβε σύμφωνα με το άρθρο 9 παράγραφος 2 του κανονισμού αριθ. 980/2005 του Συμβουλίου για την εφαρμογή συστήματος γενικευμένων δασμολογικών προτιμήσεωνΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη χορήγηση ειδικού καθεστώς παροχής κινήτρων για τη βιώσιμη ανάπτυξη και τη χρηστή διακυβέρνηση πέραν της 1ης Ιανουαρίου 2007 στη Δημοκρατία του Ελ Σαλβαδόρ(υποβληθείσα από την Επιτροπή)ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟΈκθεση της Επιτροπής προς το Συμβούλιο σχετικά με τη συμμόρφωση του Ελ Σαλβαδόρ προς τις δεσμεύσεις που ανέλαβε σύμφωνα με το άρθρο 9 παράγραφος 2 του κανονισμού αριθ. 980/2005 του Συμβουλίου για την εφαρμογή συστήματος γενικευμένων δασμολογικών προτιμήσεων1. Η παρούσα έκθεση εκπονήθηκε σύμφωνα με το άρθρο 9 παράγραφος 2 τελευταίο εδάφιο του κανονισμού αριθ. 980/2005 του Συμβουλίου, της 27ης Ιουνίου 2005 για την εφαρμογή συστήματος γενικευμένων δασμολογικών προτιμήσεων[1] (εφεξής «ο κανονισμός ΓΔΠ»).Ιστορικό2. Σύμφωνα με τα άρθρα 10 και 30 του κανονισμού ΓΔΠ, η Δημοκρατία του Ελ Σαλβαδόρ (εφεξής «Ελ Σαλβαδόρ») υπάγεται προσωρινά στις δικαιούχες χώρες του ειδικού καθεστώτος παροχής κινήτρων για τη βιώσιμη ανάπτυξη και τη χρηστή διακυβέρνηση, όπως διευκρινίζεται στο τμήμα 2 του κανονισμού ΓΔΠ (εφεξής «το ειδικό καθεστώς κινήτρων»), από την 1η Ιουλίου 2005.Σύμφωνα με το άρθρο 10 παράγραφος 3 του κανονισμού ΓΔΠ, στις 24 Οκτωβρίου 2005 το Ελ Σαλβαδόρ υπέβαλε αίτηση να του χορηγηθεί ειδικό καθεστώς κινήτρων μέχρι την 31η Δεκεμβρίου 2008. Στην αίτηση που υπέβαλε το Ελ Σαλβαδόρ περιλαμβάνεται απόδειξη της επικύρωσης των 24 συμβάσεων που απαριθμούνται στο παράρτημα ΙΙΙ του κανονισμού ΓΔΠ, της νομοθεσίας και των μέτρων για την ουσιαστική εφαρμογή των διατάξεων των συμβάσεων που επικυρώθηκαν από το Ελ Σαλβαδόρ και η δέσμευση της χώρας να αποδεχθεί την πλήρη συμμόρφωση με το μηχανισμό παρακολούθησης και επανεξέτασης που προβλέπεται στις αντίστοιχες συμβάσεις και στα σχετικά μέσα[2]. Ωστόσο, όταν το Ελ Σαλβαδόρ υπέβαλε την αίτησή του σύμφωνα με το άρθρο 9 παράγραφος 2 του κανονισμού ΓΔΠ, επικαλέστηκε το ασυμβίβαστο, με το Σύνταγμά του, των διατάξεων που περιλαμβάνονται στις συμβάσεις του ΔΟΕ αριθ. 87 (περί συνδικαλιστικής ελευθερίας και προστασίας συνδικαλιστικού δικαιώματος) και αριθ. 98 (περί εφαρμογής των αρχών του δικαιώματος οργανώσεως και συλλογικής διαπραγματεύσεως). Ωστόσο, το Ελ Σαλβαδόρ δεσμεύτηκε, όπως απαιτείται από το άρθρο 9 παράγραφος 2 του κανονισμού ΓΔΠ, να υπογράψει και να επικυρώσει αυτές τις δύο συμβάσεις πριν από το τέλος του έτους 2006.Ύστερα από διεξοδική εξέταση της αίτησης και των αποδεικτικών στοιχείων που υποβλήθηκαν και τη δέσμευση του Ελ Σαλβαδόρ, η Επιτροπή, με την απόφαση της 21ης Δεκεμβρίου 2005[3], συμπεριέλαβε το Ελ Σαλβαδόρ στον οριστικό κατάλογο των χωρών που επωφελούνται από το ειδικό καθεστώς κινήτρων από την 1η Ιανουαρίου 2006 έως την 31η Δεκεμβρίου 2008.Σημερινή κατάσταση3. Σύμφωνα με το άρθρο 9 παράγραφος 2 τελευταίο εδάφιο του κανονισμού ΓΔΠ, το Συμβούλιο πρέπει να αποφασίσει σχετικά με τη συνέχιση της χορήγησης του ειδικού καθεστώτος κινήτρων στο Ελ Σαλβαδόρ και πέραν της 1ης Ιανουαρίου 2007 με βάση την έκθεση της Επιτροπής σχετικά με την εκπλήρωση της δέσμευσης του Ελ Σαλβαδόρ να υπογράψει και να επικυρώσει τις δύο προαναφερόμενες συμβάσεις του ΔΟΕ πριν από το τέλος του έτους 2006.4. Η Επιτροπή ενημερώθηκε ότι η Βουλή του Ελ Σαλβαδόρ επικύρωσε τις συμβάσεις ΔΟΕ αριθ. 87 και αριθ. 98 με ομοφωνία στις 24 Αυγούστου 2006. Η κυβέρνηση του Ελ Σαλβαδόρ κατέθεσε επίσημα τις επικυρωμένες συμβάσεις στην έδρα του ΔΟΕ στη Γενεύη την 6η Σεπτεμβρίου 2006. Συνεπώς οι όροι του άρθρου 9 παράγραφος 2 στοιχείο β) του κανονισμού ΓΔΠ έχουν εκπληρωθεί.5. Επιπλέον, όπως προβλέπεται στο άρθρο 9 παράγραφος 1 στοιχείο δ) του κανονισμού ΓΔΠ, στις 24 Οκτωβρίου 2006 το Ελ Σαλβαδόρ δεσμεύτηκε να διατηρήσει σε ισχύ και τις δύο συμβάσεις του ΔΟΕ μαζί τη νομοθεσία και τα μέτρα εφαρμογής τους. Το Ελ Σαλβαδόρ αποδέχθηκε επίσης να υποβάλλεται σε τακτική παρακολούθηση και επανεξέταση των επιδόσεών του σύμφωνα με τις διατάξεις των δύο επικυρωμένων συμβάσεων.Λαμβάνοντας υπόψη τα ανωτέρω και σύμφωνα με το άρθρο 9 παράγραφος 2 του κανονισμού ΓΔΠ, η Επιτροπή προτείνει συνεπώς στο Συμβούλιο να αποφασίσει θετικά σχετικά με τη συνέχιση χορήγησης ειδικού καθεστώτος κινήτρων στο Ελ Σαλβαδόρ.Η Επιτροπή έχει την πρόθεση να παρακολουθεί την ουσιαστική εφαρμογή των δύο συμβάσεων του ΔΟΕ στο Ελ Σαλβαδόρ και να εφαρμόσει - αν χρειαστεί – τα μέτρα που προβλέπονται στο άρθρο 16 του κανονισμού ΓΔΠ με το οποίο επιτρέπεται η προσωρινή αναστολή των πλεονεκτημάτων που χορηγούνται στο πλαίσιο του ειδικού καθεστώτος κινήτρων. Στο πλαίσιο της εν λόγω παρακολούθησης. η Επιτροπή θα καλέσει το Ελ Σαλβαδόρ να συνεργαστεί στενά με τον ΔΟΕ για την εξασφάλιση της σωστής και ουσιαστικής εφαρμογής των συμβάσεων.6. Σχέδιο απόφασης του Συμβουλίου επισυνάπτεται στην παρούσα έκθεση.ΑΙΤΙΟΛΟΓΙΚΗ ΕΚΘΕΣΗ1. Στις 21 Δεκεμβρίου 2005, ύστερα από την εξέταση της αίτησης που υποβλήθηκε από τη Δημοκρατία του Ελ Σαλβαδόρ στις 24 Οκτωβρίου 2005, η Επιτροπή αποφάσισε[4] να συμπεριλάβει το Ελ Σαλβαδόρ στον οριστικό κατάλογο των χωρών που επωφελούνται από το ειδικό καθεστώς παροχής κινήτρων για τη βιώσιμη ανάπτυξη και τη χρηστή διακυβέρνηση, (εφεξής «ειδικό καθεστώς κινήτρων») με βάση τα άρθρα 9, 10 και 11 του κανονισμού (ΕΚ) αριθ. 980/2005 του Συμβουλίου, της 27ης Ιουνίου, για την εφαρμογή συστήματος γενικευμένων δασμολογικών προτιμήσεων[5] (εφεξής «ο κανονισμός ΓΔΠ»).2. Το Ελ Σαλβαδόρ ήταν η μόνη χώρα η οποία, σύμφωνα με το άρθρο 9 παράγραφος 2 του κανονισμού ΓΔΠ, επικαλέστηκε το ασυμβίβαστο, με το Σύνταγμά της, των διατάξεων που περιλαμβάνονται στις συμβάσεις του ΔΟΕ αριθ. 87 (περί συνδικαλιστικής ελευθερίας και προστασίας συνδικαλιστικού δικαιώματος) και αριθ. 98 (περί εφαρμογής των αρχών του δικαιώματος οργανώσεως και συλλογικής διαπραγματεύσεως). Αμφότερες οι συμβάσεις απαριθμούνται στο μέρος A του παραρτήματος III του κανονισμού ΓΔΠ , με τον οποίο απαιτείται η επικύρωση και ουσιαστική εφαρμογή ορισμένων κύριων συμβάσεων του ΟΗΕ/ΔΟΕ για τα ανθρώπινα δικαιώματα και τα δικαιώματα των εργαζομένων προκειμένου μια χώρα να επωφεληθεί από τις συμπληρωματικές δασμολογικές προτιμήσεις .3. Λαμβάνοντας υπόψη όλες τις σχετικές διατάξεις του κανονισμού ΓΔΠ, κυρίως το άρθρο 9 παράγραφος 2 στοιχείο β), σύμφωνα με το οποίο το ειδικό καθεστώς κινήτρων μπορεί να δοθεί σε χώρα που δεν έχει κυρώσει και πρακτικώς εφαρμόσει το πολύ δύο από τις 16 συμβάσεις του Τμήματος Α του παραρτήματος ΙΙΙ εφόσον αν υπάρχει ασυμβίβαστον με το σύνταγμά της, η οικεία χώρα ανέλαβε επίσημη δέσμευση να υπογράψει και να κυρώσει κάθε υπολειπόμενη σύμβαση μέχρι την 31η Δεκεμβρίου 2006 , η Επιτροπή καταλήγει στο συμπέρασμα ότι η Δημοκρατία του Ελ Σαλβαδόρ έχει εκπληρώσει τις δεσμεύσεις που ορίζονται στον κανονισμό ΓΔΠ.4. Συνεπώς, η Επιτροπή καλεί το Συμβούλιο να αποφασίσει θετικά σχετικά με τη συνέχιση της χορήγησης του ειδικού καθεστώτος κινήτρων στο Ελ Σαλβαδόρ πέραν της 1ης Ιανουαρίου 2007, όπως ορίζεται στο άρθρο 9 παράγραφος 2 του κανονισμού ΓΔΠ, με την έγκριση του συνημμένου σχεδίου απόφασης.2006/0237 (ACC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη χορήγηση ειδικού καθεστώς παροχής κινήτρων για τη βιώσιμη ανάπτυξη και τη χρηστή διακυβέρνηση πέραν της 1ης Ιανουαρίου 2007 στη Δημοκρατία του Ελ ΣαλβαδόρΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και ιδίως το άρθρο 133,τον κανονισμό (ΕΚ) αριθ. 980/2005 του Συμβουλίου για την εφαρμογή συστήματος γενικευμένων δασμολογικών προτιμήσεων[6], και ιδίως το άρθρο 9 παράγραφος 2,την πρόταση της Επιτροπής,Εκτιμώντας τα ακόλουθα:(1) Με την απόφαση 2005/924/ΕΚ[7] της Επιτροπής το Ελ Σαλβαδόρ συμπεριλήφθηκε για την περίοδο από την 1η Ιανουαρίου 2006 έως την 31η Δεκεμβρίου 2008 στον κατάλογο των αναπτυσσόμενων χωρών που επωφελούνται από το ειδικό καθεστώς παροχής κινήτρων για την αειφόρο ανάπτυξη και τη χρηστή διακυβέρνηση που προβλέπεται στον κανονισμό (ΕΚ) αριθ. 980/2005.(2) Σύμφωνα με τον κανονισμό (ΕΚ) αριθ. 980/2005 άρθρο 9 παράγραφος 2 τελευταίο εδάφιο η συνέχιση της χορήγησης, πέραν της 1ης Ιανουαρίου 2007, του ειδικού καθεστώτος κινήτρων σε χώρες που επικαλούνται ειδικούς συνταγματικούς περιορισμούς για την επικύρωση το πολύ δύο από τις 16 συμβάσεις του τμήματος Α του παραρτήματος ΙΙΙ του κανονισμού (ΕΚ) αριθ. 980/2005 υπόκειται σε απόφαση του Συμβουλίου.(3) Σύμφωνα με τον κανονισμό (ΕΚ) αριθ. 980/2005 άρθρο 9 παράγραφος 2 η Επιτροπή υπέβαλε έκθεση στο Συμβούλιο στην οποία συμπεραίνεται ότι το Ελ Σαλβαδόρ έχει εκπληρώσει τις δεσμεύσεις που ορίζονται στο άρθρο 9 του εν λόγω κανονισμού και προτείνεται η συνέχιση του ειδικού καθεστώτος κινήτρων πέραν της 1ης Ιανουαρίου 2007,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο μόνοΗ Δημοκρατία του Ελ Σαλβαδόρ συνεχίζει να επωφελείται από το ειδικό καθεστώς παροχής κινήτρων για βιώσιμη ανάπτυξη και χρηστή διακυβέρνηση, που προβλέπεται στον κανονισμό (ΕΚ) αριθ. 980/205, από την 1η Ιανουαρίου 2006 έως την 31η Δεκεμβρίου 2008.Η παρούσα απόφαση απευθύνεται στα κράτη μέλη.Βρυξέλλες,Για το ΣυμβούλιοΟ Πρόεδρος[…] [1] ΕΕ L 169 της 30.6.2005, σ. 1.[2] Το Ελ Σαλβαδόρ ανέλαβε την υποχρέωση να συμμορφωθεί με το άρθρο 9 παράγραφος 1 στοιχείο δ) του κανονισμού ΓΔΠ.[3] ΕΕ L 337 της 22.12.2005, σ. 50.[4] ΕΕ L 337 της 22.12.2005, σ. 50.[5] ΕΕ L 169 της 30.6.2005, σ. 1.[6] ΕΕ L 169 της 30.6.2005, σ. 1.[7] ΕΕ L 337 της 22.12.2005, σ. 50.